pythainlp/thai-wiki-dataset-v4 huggingface dataset:
ฌอง หลุยส์ เวย์

มุขนายกฌอง หลุยส์ เวย์  เป็นบาทหลวงโรมันคาทอลิกชาวฝรั่งเศส ปฏิบัติหน้าที่มิชชันนารีในราชอาณาจักรสยาม และได้รับแต่งตั้งเป็นมุขนายกผู้แทนพระสันตะปาปาประมุขมิสซังสยามตะวันออก (Vicar Apostolic of Eastern Siam) ในสมัยรัชกาลที่ 5
ประวัติ.
มุขนายกฌอง หลุยส์ เวย์ เกิดที่เมืองอาโรล จังหวัดโอต-ลัวร์ ประเทศฝรั่งเศส เมื่อวันที่ 6 มกราคม ค.ศ. 1840 เมื่อโตขึ้นได้เข้าศึกษาที่เซมินารีเล็ก แล้วจึงเข้าเรียนที่เซมินารีของคณะมิสซังต่างประเทศแห่งกรุงปารีสตั้งแต่วันที่ 5 ตุลาคม ค.ศ. 1862 ท่านได้รับศีลอนุกรมเป็นบาทหลวงเมื่อวันที่ 10 มิถุนายน ค.ศ.1865 แล้วออกเดินทางจากฝรั่งเศสเมื่อวันที่ 14 กรกฎาคม เพื่อมาทำการประกาศข่าวดีในสยาม
บาทหลวงเวย์ เดินทางถึงสยามในเดือนกันยายน ขณะนั้นบาทหลวงโอกุสแต็ง-โฌแซ็ฟ ดูว์ปง เพิ่งรับตำแหน่งประมุขมิสซังสยามตะวันออกได้ไม่นาน หลังจากศึกษาภาษาสยามแล้ว ท่านก็เริ่มทำงานต่าง ๆ ช่วยเหลือมิสซังตามแต่ได้รับมอบหมายจากมุขนายก เช่น เป็นอธิการโบสถ์อัสสัมชัญ บางรัก เป็นผู้ดูแลเซมินารี จนกระทั่งได้ปฏิบัติหน้าที่แทนอุปมุขนายกมิสซัง บาทหลวงมาร์แต็งซึ่งชราภาพมากจนปฏิบัติหน้าที่ไม่ได้ อย่างไรก็ตามบาทหลวงเวย์ มักมีนิสัยชอบวางอำนาจและจู้จี้ ทำให้มิชชันนารีอื่น ๆ ในสมัยนั้นไม่ค่อยชอบท่าน แต่เพราะความจริงจังในการทำงาน ท่านจึงเป็นที่รักของประมุขมิสซัง ช่วงที่มุขนายกดูว์ปงป่วยหนัก ท่านจึงได้เรียกประชุมมิชชันนารีเพื่อขอให้เลือกบาทหลวงเวย์เป็นประมุขมิสซังคนต่อไป เมื่อมุขนายกดูว์ปงถึงแก่มรณกรรมแล้ว ปรากฏว่าเหล่ามิชชันนารีไม่ยอมลงคะแนนเลือกบาทหลวงเวย์ ทำให้ตำแหน่งประมุขมิสซังสยามตะวันออกว่างไปเกือบ 2 ปี เมื่อการเลือกตั้งอีกครั้งบาทหลวงเวย์จึงได้รับเสียงสนับสนุนเป็นเอกฉันท์
บาทหลวงเวย์ได้รับแต่งตั้งจากสมเด็จพระสันตะปาปาปิอุสที่ 9 ให้ดำรงตำแหน่งผู้แทนพระสันตะปาปาประจำมิสซังสยามตะวันออกและมุขนายกเกียรตินามแห่งเกราซา (Titular Bishop of Gerasa) เมื่อวันที่ 30 กรกฎาคม ค.ศ. 1875 ขณะอายุได้ 35 ปี 
มุขนายกฌอง หลุยส์ เวย์ ถึงแก่มรณกรรมด้วยไข้มาลาเรียที่โรงพยาบาลเซนต์หลุยส์ เมื่อวันที่ 21 กุมภาพันธ์ ค.ศ.1909 ขณะอายุได้ 69 ปี
ผลงาน.
ในช่วงที่มุขนายกเวดำรงตำแหน่งประมุขมิสซัง มิสซังในสยามได้เจริญขึ้นหลายประการ มีการซื้อที่ดินเพิ่มเติมเพื่อสร้างโบสถ์ตั้งโรงพยาบาลเซนต์หลุยส์ โรงเรียนอัสสัมชัญ และโรงเรียนเซนต์โยเซฟคอนแวนต์ ท่านได้ส่งเสริมการประกาศาสนาในภาคอีสานและประเทศลาว การเผยแผ่ประสบความสำเร็จเป็นอย่างดี จนต่อมาสันตะสำนักให้ตั้งมิสซังลาวขึ้นแยกจากมิสซังสยามตะวันออก
ผลงานสำคัญอีกชิ้นหนึ่งคือการทำพจนานุกรมภาษาไทยชื่อ "ศริพจน์ภาษาไทย์" โดยปรับปรุงจาก "สัพะ พะจะนะ พาสา ไท" ของมุขนายกฌ็อง-บาติสต์ ปาลกัว
แฮร์รี พาตช์

Harry Partch (24 มิถุนายน พ.ศ. 2444 - 9 มีนาคม พ.ศ. 2517) เป็นนักแต่งเพลงชาวอเมริกันตาบอด โดยยังเป็นนักดนตรี กวี และเป็นผู้ประดิษฐ์เครื่องดนตรีอีกหลายชนิด
นอยส์ร็อก

นอยส์ร็อก  เป็นแนวเพลงย่อยของเอ็กซ์เพอร์ริเมนทัลร็อก ที่ใช้องค์ประกอบเสียงนอยส์ ซึ่งเกิดจากพังก์ร็อกในช่วงยุค 1980 ได้รับอิทธิพลจาก โนเวฟ มินิมอล อินดัสเทรียล และ นิวยอร์กฮาร์ดคอร์ ศิลปินมักจะเน้นใช้เสียงแตกในระดับสุดขีดผ่านการใช้กีตาร์ไฟฟ้าและใช้เครื่องดนตรีอิเล็กทรอนิกส์น้อยชิ้น เพื่อสร้างเสียงรบกวนหรือเป็นส่วนหนึ่งในการทำเพลง
ศิลปินเชื่อมโยงกับนอยส์ร็อก เช่น โซนิกยูท ถึงแม้ว่าจะไม่ใช่ตัวแทนของนอยส์ร็อก แต่พวกเขาช่วยทำให้นอยส์ร็อกเป็นที่รู้จักในกลุ่มผู้ฟังเพลงออลเทอร์นาทิฟร็อก โดยผสมผสานท่วงทำนองเข้ากับเนื้อเสียง ซึ่งเป็นรากฐานให้วงอื่นในเวลาต่อมา
ดาบิด โรเชลา

ดาบิด โรเชลา กัลโบ  เกิดเมื่อวันที่ 19 กุมภาพันธ์ พ.ศ. 2533 เป็นนักฟุตบอลชาวสเปน เขาเคยเล่นให้กับสโมสรฟุตบอลการท่าเรือ และบุรีรัมย์ ยูไนเต็ด ในไทยลีก โดยเล่นในตำแหน่งกองหลัง และยังเป็นอดีตนักเตะทีมชาติสเปนชุดเยาวชน อายุไม่เกิน 19 ชิงแชมป์ยุโรปและชิงแชมป์โลก ปี 2007
รถไฟใต้ดินเฉิงตู สาย 1

รถไฟใต้ดินเฉิงตู สาย 1  เป็นเส้นทางรถไฟฟ้าสายแรกในระบบรถไฟใต้ดินเฉิงตู เปิดให้บริการวันที่ 27 กันยายน ค.ศ. 2010 โดยเริ่มก่อสร้างในปี ค.ศ. 2005
วอลเลย์บอลหญิงชิงแชมป์เอเชีย 1979

วอลเลย์บอลหญิงชิงแชมป์เอเชีย 1979  จัดขึ้นที่ประเทศฮ่องกง (ในเขตการปกครองของอังกฤษ) ระหว่างวันที่ 7-14 ธันวาคม พ.ศ. 2522 (ค.ศ.1979) มีทีมเข้าแข่งขัน 7 ทีม ได้แก่ จีน ญี่ปุ่น เกาหลีใต้ ออสเตรเลีย อินโดนีเซีย ฮ่องกง และอินเดีย มีสนามแข่งขัน 1 แห่ง โดยจีน สามารถคว้าแชมป์ไปครองในการแข่งขันครั้งนี้ได้เป็นสมัยแรกและสามารถผ่านเข้าสู่การแข่งขันวอลเลย์บอลในโอลิมปิกฤดูร้อน 1980 อีกด้วย
อันดับการแข่งขัน.
<templatestyles src="Col-begin/styles.css"/>
ดินแดนสหภาพเนปยีดอ

เนปยีดอ  เป็นเขตการปกครองในภาคกลางของประเทศพม่า มีเมืองหลักคือเนปยีดอซึ่งเป็นเมืองหลวงของประเทศด้วย
การแบ่งเขตการปกครอง.
ดินแดนสหภาพเนปยีดอแบ่งออกเป็น 4 จังหวัด ดังนี้
ท่าอากาศยานนานาชาติเนปยีดอ

ท่าอากาศยานนานาชาติเนปยีดอ  เป็นท่าอากาศยานนานาชาติแห่งที่ 3 ของพม่า นับจากท่าอากาศยานนานาชาติย่างกุ้งและท่าอากาศยานนานาชาติมัณฑะเลย์ ตั้งอยู่ห่างจากกรุงเนปยีดอ เมืองหลวงของพม่า ไปทางตะวันออกเฉียงใต้ราว 16 กิโลเมตร ท่าอากาศยานมีพื้นที่ทั้งหมด 111,500 ตารางเมตร ทางวิ่งยาว 3.6 กิโลเมตร โดยบริษัท China Harbour Engineering Company Ltd. (CHEC) เป็นผู้ดำเนินโครงการก่อสร้างด้วยมูลค่าสัญญาจ้างราว 100 ล้านดอลลาร์สหรัฐ อีกทั้งยังได้รับเงินกู้ช่วยเหลือพิเศษจากธนาคารเพื่อการส่งออกและนำเข้าแห่งประเทศจีน (Export-Import Bank of China : EXBC) ทั้งนี้ การก่อสร้างท่าอากาศยานดังกล่าวแบ่งเป็น 3 ระยะ (ปัจจุบันอยู่ในระยะที่ 1) ซึ่งคาดว่าเมื่อการก่อสร้างแล้วเสร็จทั้ง 3 ระยะ จะสามารถรองรับผู้โดยสารได้ถึง 20 ล้านคนต่อปี ปัจจุบันมีสายการบิน Air Bagan และ Air Mandalay ซึ่งเป็นสายการบินแห่งชาติของพม่า เปิดให้บริการเที่ยวบินในประเทศระหว่างกรุงเนปยีดอกับเมืองย่างกุ้ง และสายการบิน Hong Kong Airlines เปิดให้บริการเที่ยวบินตรงระหว่างกรุงเนปยีดอกับเขตบริหารพิเศษฮ่องกง 
สายการบินที่ให้บริการ.
เส้นทางภายในประเทศ
เส้นทางระหว่างประเทศ
สวนสัตว์เนปยีดอ

สวนสัตว์เนปยีดอ  เป็นสวนสัตว์ที่ใหญ่ที่สุดในประเทศพม่า ตั้งอยู่ในกรุงเนปยีดอ เป็นสวนสัตว์แห่งใหม่ เปิดอย่างเป็นทางการเมื่อวันที่ 27 มีนาคม พ.ศ. 2551 มีพื้นที่ประมาณ 612 เอเคอร์ (247 เฮกตาร์) ในสวนสัตว์มีสัตว์ต่าง ๆ เช่น ช้างเอเชีย กวาง จระเข้ เสือดาว ลิง เสือขาวเบงกอล ม้าลาย จิงโจ้
เนื้อเยื่อใต้หนัง

เนื้อเยื่อใต้หนัง (มาจาก "ใต้ผิวหนัง") หรือเรียกเนื้อใต้หนัง , ชั้นใต้หนัง (มาจากภาษา แปลว่า "ใต้ผิวหนัง") หรือแผ่นพังผืดตื้น  เป็นชั้นล่างสุดของระบบผิวหนังในสัตว์มีกระดูกสันหลัง ประเภทของเซลล์ที่พบในชั้นใต้หนัง คือ เซลล์สร้างเส้นใย (fibroblast) เซลล์ไขมัน และแมโครฟาจ ชั้นใต้หนังพัฒนามาจากเมโซเดิร์ม แต่ไม่ได้พัฒนามาจากบริเวณเดอร์มาโตม (dermatome) ของเมโซเดิร์มเหมือนกับหนังแท้ ในสัตว์ขาปล้อง ชั้นใต้หนังเป็นเซลล์ชั้นหนังกำพร้าที่หลั่งผิวนอกเคลือบไคติน คำนี้ยังหมายถึง ชั้นเซลล์ที่อยู่ใต้ epidermis ของพืช
ชั้นใต้หนังมีหน้าที่เก็บสะสมไขมันเป็นหลัก ประกอบด้วยเนื้อเยื่อเกี่ยวพันชนิดโปร่งบางและกลีบย่อยไขมัน พบหลอดเลือดและเส้นประสาทขนาดใหญ่กว่าที่พบในหนังแท้
นนท์ อัลภาชน์

นนท์ อัลภาชน์ (เกิด 2 พฤศจิกายน พ.ศ. 2533) ชื่อเล่น มิกกี้ เป็นนักกีฬา นายแบบ พิธีกร และนักวิทยาศาสตร์การกีฬาชาวไทย และเป็นบุตรชายของสุภรัตน์ อัลภาชน์ ผู้ฝึกสอนรักบี้ทีมชาติไทย
ประวัติ.
นนท์ อัลภาชน์ เป็นบุตรชายของสุภรัตน์ อัลภาชน์ ซึ่งเป็นอดีตนักกีฬารักบี้และผู้ฝึกสอนรักบี้ทีมชาติไทย กับ สิริพร ณ ป้อมเพชร์ นนท์เกิดที่รัฐแคลิฟอร์เนีย สหรัฐอเมริกา เมื่อครั้งที่นนท์เป็นนักศึกษาระดับไฮสกูล เขาได้เป็นนักกีฬาเทนนิสทีมตัวแทนรัฐออริกอน นอกจากนี้ นนท์ยังได้เป็นนักฟุตบอลชุดใหญ่ของโรงเรียนตั้งแต่อายุ 15 ปี และเป็นนักฟุตบอลมหาวิทยาลัยที่เข้าร่วมแข่งขันหลายแห่ง โดยเมื่อครั้งที่เขาเป็นนักฟุตบอล เขาได้เล่นในตำแหน่งกองกลางและกองหน้า ก่อนที่จะสำเร็จการศึกษาด้านวิทยาศาสตร์การกีฬา จากมหาวิทยาลัยออริกอนสเตต สหรัฐอเมริกา ด้วยผลการเรียนระดับเกียรตินิยม และสำเร็จการศึกษาระดับปริญญาโทจากมหาวิทยาลัยอีดิธโคแวน ที่เมืองเพิร์ท ประเทศออสเตรเลีย นนท์เป็นนักวิทยาศาสตร์การกีฬาชาวไทยสัญชาติอเมริกันที่มีใบประกาศนียบัตรการฝึกสอนจากสมาคมยกน้ำหนักออสเตรเลีย
นนท์ อัลภาชน์ มีผลงานถ่ายแบบในนิตยสารที่มีชื่อเสียงของประเทศไทยหลายเล่ม และเขาเคยติดอันดับชายในฝันของนิตยสาร"คลีโอ" ใน พ.ศ. 2555 แต่ถูกตัดสิทธิ์ เนื่องด้วยติดภารกิจศึกษาต่อที่สหรัฐอเมริกา อย่างไรก็ตาม เขาได้มีผลงานถ่ายแบบให้แก่นิตยสาร "Men Health" รวมถึงมีผลงานถ่ายแบบลงนิตยสาร "VOLUME" คู่กับ ปลื้มจิตร์ ถินขาว
นนท์ยังเป็นพรีเซนเตอร์ให้แก่บัตเลอร์แอนด์วิลสัน ลอนดอน และเป็นพิธีกรรายการ "กินเปลี่ยนชีวิต #ฟิตข้ามโรค" ทางช่อง TRUE4U รวมถึงเป็นแบรนด์แอมบาสเดอร์ให้แก่ เวอร์จินแอกทีฟไทยแลนด์ 2015 และเป็นบล็อกเกอร์เขียนคอลัมน์ด้านการออกกำลังกายให้หนังสือพิมพ์ และนิตยสารชั้นนำ ตลอดจนเป็นที่ปรึกษาด้านโภชนาการให้กับอาหารเพื่อสุขภาพ
ในปี พ.ศ. 2560 นนท์ได้เข้าร่วมการประกวดในรายการ เดอะเฟซเมนไทยแลนด์ ซีซัน 1 โดยนนท์ หรือ มิกกี้ ได้ถูกผ่านการคัดเลือกเข้ารอบ 18 คนสุดท้าย และ ได้อยู่ทีมหมู พลพัฒน์ อัศวะประภา การแข่งขันของมิกกี้ได้สิ้นสุดลงเมื่อมิกกี้ไม่ได้ถูกเลือกให้เข้ารอบ 5 คนสุดท้ายในตอนที่ 9
ชีวิตส่วนตัว.
ครั้งหนึ่งได้มีการเผยแพร่ภาพถ่ายของ นนท์ อัลภาชน์ กับ ปลื้มจิตร์ ถินขาว ผ่านทางอินสตาแกรม ส่งผลให้ผู้ติดตามสงสัยในความสัมพันธ์ของทั้งสอง ซึ่งนนท์ได้เปิดเผยว่าเป็นคนสนิทกันแบบพี่น้องในวงการกีฬาเท่านั้น รวมถึงฝ่ายปลื้มจิตร์เองก็เปิดเผยว่าสนิทกันในแบบพี่น้องเช่นเดียวกัน
ในปลาย พ.ศ. 2560 นนท์ อัลภาชน์ ได้คบหากับ เจนี่ เทียนโพธิ์สุวรรณ์ และในวันที่ 2 กรกฎาคม พ.ศ. 2561 ได้มีการเผยแพร่ภาพถ่ายของนนท์ที่คุกเข่าขอเจนี่แต่งงานริมทะเลในมาลิบู รัฐแคลิฟอร์เนีย สหรัฐผ่านทางอินสตาแกรม ทั้งสองสมรสกันเมื่อวันที่ 19 ตุลาคม พ.ศ. 2561 วันที่ 29 พฤศจิกายน พ.ศ. 2562 นนท์ และเจนี่ ได้มีบุตรสาวคนแรก ชื่อ ณเพชร อัลภาชน์ โดยมีชื่อเล่นว่า โนล่า พร้อมกับมีการโพสต์ภาพลูกสาวลงในอินสตาแกรมของนนท์ และเจนี่ ปัจจุบันเขาได้เลิกรากับอดีตภรรยาแล้ว
ทั้งนี้ นนท์ อัลภาชน์ มีศักดิ์เป็นหลานทางฝ่ายภรรยาของอภิสิทธิ์ เวชชาชีวะ และมีทีมฟุตบอลในดวงใจคือแมนเชสเตอร์ยูไนเต็ด
รางวัลที่ได้รับ.
นนท์ ได้รับรางวัล สปอร์ตแมน คนต้นแบบ 2014 และรางวัลทูตพระพุทธศาสนา 2557
อัล-คาลิด

อัล-คาลิด (—,) และเอ็มบีที 2000 คือ รถถังหลักที่พัฒนาร่วมกันระหว่างจีนและปากีสถาน โดยปากีสถานจะผลิตใช้ในประเทศตัวเอง ส่วนจีนจะไม่มีการประจำการในประเทศตัวเองแต่จะเน้นการผลิตเพื่อส่งออกภายใต้ชื่อเอ็มบีที 2000
สโมสรฟุตบอลแอร์ฟอร์ซ ยูไนเต็ด

สโมสรฟุตบอลแอร์ฟอร์ซ ยูไนเต็ด เดิมชื่อ สโมสรฟุตบอลทหารอากาศ เป็นสโมสรฟุตบอลในประเทศไทย ในอดีตเคยชนะเลิศไทยลีก 2 ครั้ง และควีนส์คัพ 3 ครั้ง
ประวัติสโมสร.
สโมสรฟุตบอลทหารอากาศ เริ่มก่อตั้งในปี พ.ศ. 2489 ในสมัยที่ พลอากาศโท หลวงเทวฤทธิ์พันลึก เป็น ผู้บัญชาการทหารอากาศ ให้การสนับสนุนถึงขนาดที่ท่านลงมาดูแลการซ้อมและควบคุมด้วยตัวเองทำให้สโมสรทหารอากาศประสบความสำเร็จอย่างมากมาย โดยในยุคนั้นจะมีสโมสรต่างๆเช่น ทีมธนาคารรวม ทีมมุสลิม ทีมชายสด ทีมกรมมหรสพ ที่ลงเล่นอยู่ในฟุตบอล ถ้วยพระราชทานประเภท ก. แต่สโมสรก็สามารถคว้าตำแหน่งชนะเลิศ ถ้วยพระราชทานประเภท ก. มากที่สุดถึง 12 ครั้ง และในจำนวนนี้เป็นการชนะเลิศติดต่อกัน 7 สมัยซ้อน ซึ่งยังเป็นสถิติที่ไม่มีสโมสรใดทำลายได้จนถึงปัจจุบัน และรวมไปถึงการชนะเลิศฟุตบอลถ้วยพระราชทานครบ 4 ระดับเป็นสโมสรฯแรกๆในประเทศ
ในยุคต่อมาสโมสรทหารอากาศ ได้รับการสนับสนุนจาก พลอากาศเอกบุญชู จันทรุเบกษา ผู้บัญชาการทหารอากาศในขณะนั้นซึ่งในห้วงเวลานี้เองที่สโมสรได้ผลักดันนักฟุตบอลคนสำคัญอย่าง ปิยะพงษ์ ผิวอ่อน รวมไปถึงนักฟุตบอลร่วมรุ่นอย่าง ไพโรจน์ พ่วงจันทร์, ชลทิศ กรุดเที่ยง, ประทีป ปานขาว, นราศักดิ์ บุญเกลี้ยง, ชลอ หงษ์ขจร, วีระพงษ์ เพ็งลี, วิชิต เสชนะ เป็นต้น
และในวันที่ 19 กุมภาพันธ์ พ.ศ. 2553 สโมสรฟุตบอลทหารอากาศ ได้เปลี่ยนแปลงตราสัญลักษณ์ และทำการปรับปรุงระบบการทำงานเข้าสู่ความเป็นมืออาชีพ ตามกฎเกณฑ์และระเบียบต่างๆที่สมาคมฟุตบอลแห่งประเทศไทย ในพระบรมราชูปถัมภ์ และสมาคมฟุตบอลแห่งเอเชียได้กำหนดไว้ถึงการเป็นนิติบุคคลอย่างสมบูรณ์เพื่อให้เข้าสู่มาตรฐานการแข่งขันหนึ่งเดียวกับนานาชาติ โดยได้ร่วมกับบริษัท แอร์ฟอร์ซ ยูไนเต็ด จำกัด เพื่อทำการ Re-Branding สู่ชื่อและภาพลักษณ์ใหม่ภายใต้ชื่อ สโมสรฟุตบอลแอร์ฟอร์ซ ยูไนเต็ด หรือ Air Force United Football Club ร่วมกับสโมสรสมาชิกอื่นๆอีกว่าร้อยองค์กรสำหรับการแข่งขันฟุตบอล 
เมื่อวันที่ 25 ธ.ค. พ.ศ. 2562 ทางสโมสรแอร์ฟอร์ซ ยูไนเต็ด ได้แจ้งว่ามีการขายสิทธิ์การทำทีมให้กับนายชาดา ไทยเศรษฐ์ สมาชิกสภาผู้แทนราษฎร จ.อุทัยธานี สังกัดพรรคภูมิใจไทย และเปลี่ยนชื่อสโมสรเป็น อุทัยธานี เอฟซี เป็นที่เรียบร้อย ถือเป็นการปิดฉาก 73 ปีของตำนานทีมบอล อย่างไรก็ตามยังคงมีทีมที่บริหารงานโดยกองทัพอากาศอยู่เองอีก 3 สโมสร ประกอบด้วย 1.ทหารอากาศ เอฟซี (ไทยลีก 3) 2.สวัสดิการ ทอ. และ 3.โรงเรียนนายเรืออากาศ โดยใช้บุคลากรของกองทัพอากาศ
ผู้เล่นชุดฤดูกาล 2562 (ฤดูกาลสุดท้าย).
<templatestyles src="Template:Football squad player/styles.css" />
คลิก-บี

คลิก-บี  กลุ่มศิลปินบอยแบนด์ ชาวเกาหลีใต้ เพลงป๊อบ และ ฮิปฮอป กลุ่มนี้ก่อตั้งขึ้นในสิงหาคม ค.ศ. 1999 ภายใต้บริษัท DSP Media เช่นเดียวกับ Fin.K.L และอดีต Sechs Kies เริ่มออกเป็นวงดนตรีที่ไม่ซ้ำกัน
วงแตกในปี 2002 กับ 4 สมาชิกที่เหลือ พวกเขาเข้าร่วม K-pop คู่ J-Walk (ประกอบด้วยสองหน้าที่ Sechskies สมาชิก จางซูวอน และ คิมแจ ดุก กับ JNC จากนั้นเป็นสมาชิกคิมแทฮยองออกจากกลุ่มหลังจากอัลบั้มที่ 4 ของพวกเขาที่จะไล่ตามความสนใจส่วนตัว
ในปี 2006 Click-B (ที่มีจาก 3 สมาชิกที่เหลือ โอ จง-ฮยอค, วู ยอน-ซอค, คิม ซาง-ฮยอก ออกอัลบั้ม ของพวกเขา 5
ในปี 2011 Click-B (มีทั้งหมดเจ็ดคน) ด้วยกันสำหรับการคัมแบ็กสั้น ๆ กับซิงเกิลใหม่สอง "To Be Continued" ในเดือนเมษายนและ "빈 자리 (Empty Seats)" ในเดือนพฤศจิกายน
รุสลัน โปรวอดนิคอฟ

รุสลัน โปรวอดนิค็อฟ  นักมวยสากลอาชีพชาวรัสเซีย เป็นอดีตแชมป์โลกขององค์กรมวยโลก (WBO) ในรุ่นจูเนียร์เวลเตอร์เวท (140 ปอนด์)
ประวัติ.
โปรวอดนิค็อฟ มีเชื้อสายชาวแมนชิ เกิดเมื่อวันที่ 20 มกราคม ค.ศ. 1984 ที่หมู่บ้านเบอร์โยโซโว หมู่บ้านเล็ก ๆ ใกล้ไซบีเรีย 
โปรวอดนิค็อฟเคยผ่านการชกมวยสากลสมัครเล่นมาอย่างโชกโชนหลายครั้ง ก่อนจะหันมาชกมวยสากลอาชีพเมื่อปี ค.ศ. 2006 ที่รัสเซีย
โปรวอดนิค็อฟ เคยเป็นคู่ซ้อมของแมนนี่ ปาเกียว แชมป์โลกระดับซูเปอร์สตาร์ 8 รุ่นชาวฟิลิปปินส์ รวมถึงเคยได้รับการฝึกจากเฟร็ดดี้ โรช เทรนเนอร์ของปาเกียวด้วย โปรวอดนิค็อฟสามารถแจ้งเกิดมีชื่อเสียงระดับโลกได้ เมื่อเป็นผู้ท้าชิงแชมป์โลกของ WBO ในรุ่นเวลเตอร์เวท (140 ปอนด์) ของ ทิโมธี แบรดลีย์ แชมป์โลกผิวสีชาวอเมริกัน ที่เคยเอาชนะคะแนนปาเกีัยวมาได้ ในไฟต์นี้โปรวอดนิค็อฟสามารถชกให้แบรดลีย์ลงไปกองกับพื้นเวทีได้ในยกแรก แต่ทว่ากรรมการกลับไม่มีการนับ และในยกที่ 2 ก็ไล่ถลุงแบรดลีย์จนย่ำแย่ แต่ทว่าในช่วงกลาง ๆ ยก แบรดลีย์หันมาใช้จังหวะการชกวงนอก ก่อนที่ยกสุดท้ายโปรวอดนิค็อฟจะชกให้แบรดลีย์ลงไปให้กรรมการนับ 8 แต่สามารถลุกขึ้นมาประคองเอาตัวรอดไปได้ ซึ่งผลตัดสินแบรดลีย์ชนะคะแนนไปแบบเอกฉันท์ 114-113, 114-113, 115-112 เมื่อวันที่ 16 มีนาคม ค.ศ. 2013 
ต่อมาในวันที่ 19 ตุลาคม ปีเดียวกัน โปรวอดนิค็อฟจะลดรุ่นลงมาชกในรุ่นซูเปอร์ไลท์เวท และได้โอกาสชิงแชมป์โลกครั้งที่ 2 กับ ไมค์ อัลวาราโด แชมป์โลกชาวอเมริกัน ทั้งคู่แลกหมัดกันอย่างดุเดือดตลอด ก่อนที่ยกที่ 8 โปรวอดนิค็อฟสามารถชกให้อัลวาราโดลงไปให้กรรมการนับ 8 ถึง 2 ครั้ง และในปลายยกที่ 10 ก็ชกให้อัลวาราโดลงไปนับ 8 อีกครั้ง ก่อนที่ช่วงปลายยกจะไล่ชกอัลวาราโดอีก จนตาข้างขวาบวมปูดแทบปิดสนิท แต่โปรวอดนิค็อฟเองก็มีแผลปริที่เปลือกตาขวาเช่นกัน ระหว่างพักยกนี้ กรรมการได้เข้าไปดูอาการของอัลวาราโดที่มุม และตัดสินใจให้เป็นฝ่ายแพ้ไปในที่สุด ต่อมาในวันที่ 14 มิถุนายน ค.ศ. 2014 โปรวอดนิค็อฟ ก็เป็นฝ่ายแพ้คะแนน 12 ยก เสียตำแหน่งแชมป์โลกให้กับ คริส อัลกีริ นักมวยชาวอเมริกันที่ไม่เคยแพ้หรือเสมอแก่ใคร ในการชกที่บรุกลิน นครนิวยอร์ก 
รุสลัน โปรวอดนิค็อฟ จัดเป็นนักมวยที่มีน้ำหนักหมัดหนัก มีสไตล์การชกแบบเดินหน้าลุยเข้าชก โดยไม่มีการเต้นฟุตเวิร์ก
ศาสนาแบบอินเดีย

ประชากรโลกที่นับถือศาสนาอินเดีย
<templatestyles src="Legend/styles.css" />  ศาสนาฮินดู (15%)<templatestyles src="Legend/styles.css" />  ศาสนาพุทธ (7.1%)<templatestyles src="Legend/styles.css" />  ศาสนาซิกข์ (0.35%)<templatestyles src="Legend/styles.css" />  ศาสนาเชน (0.06%)<templatestyles src="Legend/styles.css" />  อื่น ๆ (77.49000000000001%)
ศาสนาแบบอินเดีย  หรือ ธรรมิกศาสนา  คือศาสนาที่มีต้นกำเนิดในอนุทวีปอินเดีย ได้แก่ ศาสนาฮินดู ศาสนาเชน ศาสนาพุทธ และศาสนาซิกข์ ศาสนาเหล่านี้ถือว่าเป็นศาสนาตะวันออก แม้ศาสนาแบบอินเดียจะเกี่ยวพันกับประวัติศาสตร์อินเดีย แต่ก็ไม่ได้มีอยู่เฉพาะในอนุทวีปอินเดียเท่านั้น ยังได้แพร่หลายไปยังภูมิภาคอื่น ๆ ด้วย
ชาวฮารัปปาในอารยธรรมลุ่มแม่น้ำสินธุราว 3300-1300 ปีก่อนคริสต์ศักราชมีวัฒนธรรมแบบเมืองมาตั้งแต่ก่อนการเข้ามาของศาสนาพระเวท ชาวทราวิฑและตระกูลภาษาดราวิเดียนในอินเดียใต้ก็มีมาก่อนศาสนาพระเวทเช่นกัน
ประวัติศาสตร์นับจุดเริ่มต้นของศาสนาแบบอินเดียที่ศาสนาพราหมณ์ของชาวอินโด-อิหร่าน ซึ่งต่อมาได้รวบรวมคำสอนเป็นคัมภีร์พระเวท และเรียกยุคที่มีการเรียบเรียงคัมภีร์พระเวทว่ายุคพระเวท ซึ่งตรงกับช่วง 1750-550 ปีก่อนคริสต์ศักราช จากนั้นจึงเป็นยุคปฏิรูป ซึ่งได้พัฒนาศาสนาพราหมณ์มาเป็นศาสนาฮินดูในปัจจุบัน มีขบวนการสมณะเป็นขบวนการศาสนาที่เกิดขึ้นแยกจากสายพระเวทและดำรงอยู่คู่ขนานกันมา ศาสนาพุทธ ศาสนาเชน สำนักโยคะ ความเชื่อเรื่องสังสารวัฏ และโมกษะ ก็มีที่มาจากขบวนสมณะนี้ด้วย
ยุคปุราณะซึ่งตรงกับช่วง 200 ปีก่อนคริสต์ศักราชถึง ค.ศ. 500 และต้นยุคกลางซึ่งตรงกับ ค.ศ. 500-1,100 เป็นช่วงที่เกิดสำนักใหม่ ๆ ขึ้นในศาสนาฮินดู เช่น ขบวนการภักติ ลัทธิไศวะ ลัทธิศักติ ลัทธิไวษณพ จากนั้นจึงเข้าสู่ยุคอิสลามราว ค.ศ. 1,100-1,500 และคุรุนานักเทพตั้งศาสนาซิกข์ขึ้นในคริสต์ศตวรรษที่ 15 และแพร่หลายมากในภูมิภาคปัญจาบ
เมื่อถึงยุคที่จักรวรรดิอังกฤษเข้าปกครองอินเดีย กระแสการตีความศาสนาฮินดูใหม่เป็นตัวช่วยหนึ่งที่ทำให้เกิดกลุ่มเคลื่อนไหวเพื่อปลดปล่อยอินเดีย
ความเหมือนและความแตกต่าง.
ตามแนวทางของ Tilak เราอาจศึกษาตีความศาสนาแบบอินเดียในส่วนของความเหมือนและความแตกต่าง ผู้ศึกษาจากตะวันตกมักเน้นไปที่ความแตกต่าง ในขณะที่นักวิชาการอินเดียเองมุ่งเน้นศึกษาส่วนที่เหมือนกัน
ความเหมือน.
ศาสนาฮินดู ศาสนาพุทธ ศาสนาเชน และศาสนาซิกข์ มีหลักการพื้นฐานบางอย่างร่วมกัน ซึ่งอาจตีความต่างออกไปโดนศาสนิกชนแต่ละกลุ่มและแต่ละปัจเจกบุคคล ก่อนคริสต์ศตวรรษที่ 19 ศาสนิกชนเหล่านี้มิได้ติดป้ายตนเองให้แตกต่างจากผู้อื่น หากแต่เห็นว่าตนเป็นส่วนหนึ่งของครอบครัวทางวัฒนธรรมที่แตกสาขาออกมาแต่ร่วมรากเดียวกัน
ความต่าง.
ศาสนาแบบอินเดียแต่ละศาสนามีความแตกต่างกัน และภายในแต่ละศาสนาก็มีความแตกต่างกันระหว่างนิกาย เช่น ธรรม ในศาสนาฮินดูหมายถึง "หน้าที่" ในศาสนาเชน หมายถึง "การทำความดี" ส่วนศาสนาพุทธเรียกว่า พระธรรม หมายถึง "คำสอนของพระพุทธเจ้า"
ทาริกา ธิดาทิตย์

ทาริกา ธิดาทิตย์ (เกิด 27 สิงหาคม พ.ศ. 2495) ชื่อเล่น ก้อย เป็นนักแสดง ผู้จัดละคร นักพากย์ชาวไทย 
ประวัติ.
มีพี่น้อง 5 คนและเธอเป็นคนที่ 3 จบการศึกษาระดับประถมจากโรงเรียนสัตย์สงวนวิทยา จบมัธยมศึกษาตอนปลายจากโรงเรียนเบญจมราชาลัย ในพระบรมราชูปถัมภ์ และประกาศนียบัตรวิชาชีพด้านธุรกิจโรงแรม ระยะแรกได้ฝึกฝนการร้องเพลงจากการแนะนำของคุณเพ็ญแข กัลย์จารึก แล้วมาเป็นนักร้องที่มูแลงรูจไนต์คลับ ต่อมาได้มีโอกาสเดินแฟชั่นให้สถานเสริมสวยต่างๆ จากนั้นคุณพิมพ์พรรณ บูรณะพิมพ์ ได้ชักนำเธอให้มาเป็นนางเอกภาพยนตร์โทรทัศน์ของรัชฟิล์มของคุณพยุง พึ่งศิลป์ เรื่อง สามสาววัยสวาท และ หุ่นไล่กา ทางสถานีวิทยุโทรทัศน์กองทัพบกช่อง 5 
ในปี พ.ศ. 2516 สุมาลี ทองหล่อ อดีตนักร้องหญิงได้แนะนำทาริกาได้เข้าสู่วงการจอเงินด้วยการแสดงภาพยนตร์เรื่องแรกในบทนางรองเรื่อง ธนูสวาท สร้างโดย ไชยา สุริยัน แต่ภายหลังเธอได้ผันตัวรับบทเป็นนางร้าย ผลงานทางภาพยนตร์ที่สร้างชื่อเสียง ได้แก่ พยานบาป, โบตั๋น, มีนัดกับหัวใจ, บ้านทรายทอง"," พจมาน สว่างวงศ์ เธอได้รับรางวัลระดับนานาชาติจากภาพยนตร์เรื่อง เหนือกว่ารัก ต่อมาได้หันเอาดีด้านละครโทรทัศน์ จนได้เป็นผู้จัดละครเจ้าของบริษัท มาสเตอร์ วัน วีดีโอ โปรดักชั่น จำกัด ให้กับสถานีวิทยุโทรทัศน์ไทยทีวีสีช่อง 3 ถึงปัจจุบัน โดยละครที่เธอสร้างส่วนใหญ่ออกมาในรูปแบบสร้างสรรค์สังคมหรือตลกเบาสมอง ทั้งยังได้รับฉายาว่า “ผู้จัดใจบุญ“ เนื่องจากชอบทำบุญช่วยเหลือสังคมมาโดยตลอด 
มีบุตรชายคือ เอิน นิธิภัทร์ เอื้อวัฒนสกุล ผู้จัดละครทางช่อง 3 ซึ่งมารับช่วงต่อจากคุณแม่ตั้งแต่ละครเรื่อง แม่ยายคงกระพัน ปี พ.ศ. 2555 ปัจจุบัน บุตรชาย แต่งงานกับนักแสดงสาว จ๊ะ จิตตาภา แจ่มปฐม
มีหลานแฝดชายหญิง ซึ่งเป็นบุตรของบุตรชาย ชื่อน้องโอบ และ น้องอารี
ผู้จัดละคร.
นิวเบรน.
จัดร่วมกับ ศุภักษร และ อัจฉราวดี เถาเสถียร
สโมสรฟุตบอลยูไนเต็ดออฟแมนเชสเตอร์

สโมสรฟุตบอลยูไนเต็ดออฟแมนเชสเตอร์  เป็นสโมสรฟุตบอลกึ่งอาชีพของอังกฤษ ตั้งอยู่ที่เขตมอสตัน เมืองแมนเชสเตอร์ มณฑลเกรเทอร์แมนเชสเตอร์ ก่อตั้งขึ้นเมื่อปี 2005 โดยผู้สนับสนุนของแมนเชสเตอร์ยูไนเต็ด ที่ไม่พอใจการเข้ามาซื้อกิจการของมัลคอล์ม เกลเซอร์ นักธุรกิจชาวอเมริกัน ปัจจุบันลงแข่งขันในระดับเนชันนัลลีก นอร์ท
โดยช่วงแรกสโมสรยังไม่มีสนามเหย้าเป็นของตนเองจึงได้เช่าสนามกิกเลน ที่ตั้งอยู่เมืองบิวรี มณฑลเกรเทอร์แมนเชสเตอร์ เป็นสนามเหย้าร่วมกับสโมสรฟุตบอลบิวรีจนถึงปี 2014 ต่อมาในฤดูกาล 2014–15 ได้เปลี่ยนมาเช่าสนามโบเวอร์โฟลด์ และสนามเทมไซด์สเตเดียม ของสตาลีบริดจ์เซลติก และเคอร์ซันแอชตัน ตามลำดับ จนกระทั่งสโมสรได้มีสนามเหย้าเป็นของตนเองในเดือนพฤษภาคม ค.ศ.2015 คือสนามบรอดเฮิร์สพาร์ก ซึ่งเปิดใช้งานเป็นครั้งแรกในฤดูกาล 2015–16
ทางแยกต่างระดับหินกอง

ทางแยกต่างระดับหินกอง  เป็นชุมทางต่างระดับแห่งหนึ่งในจังหวัดสระบุรี เป็นจุดตัดระหว่างถนนพหลโยธิน ถนนสุวรรณศร และทางหลวงแผ่นดินหมายเลข 33 ตั้งอยู่ในตำบลห้วยขมิ้น อำเภอหนองแค จังหวัดสระบุรี
สนามบินเกาะไม้ซี้

สนามบินเกาะไม้ซี้ หรือ สนามบินโซเนวา คีรี  ตั้งอยู่ที่ เกาะไม้ซี้ อ.เกาะกูด จังหวัดตราด เป็นสนามบินส่วนตัวของเครือโรงแรมโซเนวา คีรี เกาะกูด มีลานจอดเครื่องบินแบบเซสนา 208 คาราวานได้ 2 ลำ และแบบซาบ 340 บี ได้ 1 ลำ ทางวิ่งมีความยาว 860 เมตร มีเที่ยวบินแบบเช่าเหมาลำจากท่าอากาศยานสุวรรณภูมิ มาลงประจำ
สนามบินเกาะไม้ซี้ เปิดใช้ในเดือนตุลาคม ปี พ.ศ. 2551 สนามบินแห่งนี้มีชื่อเสียงเนื่องจากคนดังจำนวนมากเคยมาเยือนอาทิ อังศุมาลิน สิรภัทรศักดิ์เมธา, ศรัณยู วินัยพานิช, ปกรณ์ ลัม, ปนัดดา วงศ์ผู้ดี
รายชื่อสายการบิน.
เที่ยวบินดำเนินการโดยไทยฟลายอิ้งเซอร์วิส ในนามของบริษัท โซเนวา คีรี ไปกลับ ท่าอากาศยานสุวรรณภูมิ–เกาะไม้ซี้ 4 เที่ยวบิน/วัน
รายงานสถิติขนส่งทางอากาศของการท่าอากาศยานไทยประจำปี 2566 ระบุว่ามีผู้โดยสารเดินทางไปกลับระหว่างท่าอากาศยานสุวรรณภูมิมาที่เกาะไม้ซี้รวม 8,263 ราย 
ส่วนในปี พ.ศ. 2567 ผู้โดยสารเดินทางไปกลับระหว่างท่าอากาศยานสุวรรณภูมิมาที่เกาะไม้ซี้รวม 6,227 ราย"Source: Airport Traffic report 2024"
อุบัติเหตุ.
วันที่ 10 ธันวาคม พ.ศ. 2555 เกิดอุบัติเหตุกับเครื่องบิน HS-SKR เครื่องลื่นไถลออกนอกรันเวย์ จนใบพัดได้รับความเสียหาย
วันที่ 22 สิงหาคม พ.ศ. 2567 เกิดอุบัติเหตุเครื่องบิน HS-SKR ของบริษัทไทยฟลายอิ้งเซอร์วิส เที่ยวบินที่ 209 ตกบริเวณหนองน้ำในป่าใกล้วัดเขาดิน จังหวัดฉะเชิงเทรา ขณะทำการบินไปยังสนามบินเกาะไม้ซี้ มีผู้เสียชีวิต 9 ราย
อัสมา กฮาร

อัสมา กฮาร์ ชื่อเล่น มาร์ เป็นศิลปินชาวไทย และเป็นหนึ่งในศิลปิน วงที-สเกิ๊ต ภายใต้สังกัดคีตา เอ็นเทอร์เทนเม้นท์ เจ้าของเพลงดังอย่าง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น
ประวัติ.
อัสมา กฮาร ชื่อเล่น มาร์ เกิดเมื่อวันที่ 24 ธันวาคม พ.ศ. 2517 เป็นชาวไทยมุสลิม เป็นนักแสดง นักร้อง ชาวไทย เริ่มมีผลงานละครโทรทัศน์ตั้งแต่ปี 2534 จากนั้นก็ได้เข้ามาเป็นนักร้องนำในวงที-สเกิ๊ต สังกัดคีตา เอ็นเทอร์เทนเม้นท์
เริ่มเข้าสู่วงการด้วยการ เข้าไปแคสของบริษัทไฟว์สตาร์โปรดักชั่น แล้วระหว่างที่เรากำลังรอแคส บนเวทีตอนนั้นเราคิดในใจ จะรอดไหม ไม่ค่อยมั่นใจ เพราะคนเยอะมาก แต่เหมือนโชดเข้าข้างเมื่อ พี่ “มด” นพพร วาทิน เจอเราเข้า ทีนี้พี่มดกับพี่ “ถา”สถาพร นาควิลัย ก็เลยเรียกเราเข้ามาคุย ซึ่งมาคิดว่าพี่ ๆ เขาคงถูกชะตาเรา หลังจากนั้นก็ไม่ต้องไปแคสบนเวที เรามีผลงานภาพยนตร์เรื่อง “เร็วกว่าไฟ ใจเกินฝัน” แล้วมีผลงานละครที่ตอนนั้นฮิตมากๆก็คือเรื่อง “4 + 1ถึงจะเทห์” ซึ่งเราก็ได้เริ่มต้นจากตรงนั้น แล้วยังได้เล่นละครอีกหลายเรื่อง
มาร์ จบการศึกษาระดับมัธยมศึกษา Seventh Day Adventist High School และสำเร็จการศึกษาระดับปริญญาตรี มหาวิทยาลัยนานาชาติแสตมฟอร์ด
เริ่มมีผลงานเพลงตั้งแต่ปี 2538 โดยวงที-สเกิ๊ตนั้น ประกอบสมาชิก 3 คนด้วยกัน คือ อัสมา กฮาร (มาร์) ดวงพร สนธิขันธ์ (จอย) และ ธิติยา นพพงษากิจ (กิ๊ฟท์) มีผลงาน 2 อัลบั้มเต็ม และ 1 อัลบั้มพิเศษก่อนที่ทางค่ายคีตา เรคคอร์ดส จะปิดตัวลงไปเมื่อปี 2539 ผลงานเด่นคือเพลง ไม่เท่าไหร่, เจ็บแทนได้ไหม, ฟ้องท่านเปา, เรื่องมันเศร้า และเพลง ทักคนผิด เป็นต้น ผลงานอัลบั้มชุดแรกชื่อว่า "T-Skirt" ออกวางจำหน่ายกลางปี 2538 โดยรายชื่อเพลงมีดังนี้ 1.ไม่เท่าไหร่ 2.เจ็บแทนได้ไหม 3.เรื่องมันเศร้า 4.อย่าเล่นอย่างนี้ 5.ทักคนผิด 6.ฟ้องท่านเปา 7.วันที่ไม่เหงา 8.ทำให้เสร็จ 9.ซึ้ง ๆ หน่อย 10. เพื่อนกัน
อัลบั้มชุดที่ 2 ชุด "ทีมสตรี" เป็นอัลบั้มชุดสุดท้าย ออกวางจำหน่ายเมื่อปี 2539 หลังจากนั้นทางค่ายได้ปิดตัวลงอย่าถาวร อัลบ้มชุดนี้จึงมีแรงโปรโมทน้อยกว่าอัลบั้มชุดแรก ส่วนรายชื่อเพลงในอัลบั้มมีดังนี้ 1.รักษาได้ (แต่ไม่หายขาด) 2.ปวดร้าว 3.ถามเพื่อนก่อน 4.คนหนึ่งคน 5.ติดมา 6.เอาดีทางนี้หรือไง 7.ต่อไปไม่ว่างแล้ว 8.ขอบคุณที่มาหา 9.ช๊อตเลย 10.ทันเวลา 11.นานเท่านาน
หลังจากทางค่ายได้ปิดตัวลง มาร์ได้หันไปรับงานแสดงละครและภาพยนตร์เรื่อยๆ หลังจากนั้นก็ได้มีโอกาสทำงานเพลงอีกครั้งโดยเป็นแนวลูกทุ่ง กับค่าย ทริปเปิ้ล เอ็นเอนเตอร์เทนเม้นท์ ในอัลบั้ม “ลูกทุ่งสาวป็อปแดนซ์” มีเพลงดัง “มาแล้วจ๊ะ” ซึ่งก็ถือว่าประสบความสำเร็จในระดับหนึ่งที่เราพอใจ เป็นงานเพลงเดี่ยวหลังจากที่เราหายไปนาน แล้วก็เปลี่ยนสไตล์เปลี่ยนแนวเพลงด้วยถึงจะเป็นลูกทุ่งแต่มาร์ก็ยังคงกลิ่นอายความเป็นสตริงไว้ ซึ่งหลายคนก็อาจจะยังไม่รับเพราะเขาคิดว่าลูกทุ่งก็น่าจะลูกทุ่งไปเลย สตริงก็สตริงไป เพียงแต่เราอยากจะปลุกกระแสขึ้นมาใหม่ว่าจริงๆ ลูกทุ่งก็มีกลิ่นไอสตริงเข้ามาได้ด้วย
วอลเลย์บอลหญิงชิงแชมป์เอเชีย 1983

วอลเลย์บอลหญิงชิงแชมป์เอเชีย 1983  เป็นการแข่งขันวอลเลย์บอลหญิงระดับทวีปเอเชีย ครั้งที่ 3 โดยจัดการแข่งขันขึ้นระหว่างวันที่ 10-17 พฤศจิกายน พ.ศ. 2526 (ค.ศ.1983) ที่เมืองฟุกุโอะกะ ประเทศญี่ปุ่น มีทีมเข้าแข่งขัน 11 ทีม มีสนามแข่งขันคือ 1 สนาม โดยญี่ปุ่น สามารถคว้าแชมป์ไปได้เป็นสมัยที่สองต่อจากการแข่งขันในวอลเลย์บอลหญิงชิงแชมป์เอเชีย 1975
อันดับการแข่งขัน.
<templatestyles src="Col-begin/styles.css"/>
เอ็มพี 59

เอ็มพี 59 เป็นรถไฟฟ้าล้อยางผสมเหล็กที่เก่าแก่ที่สุดที่ใช้งานในรถไฟฟ้าปารีส ผลิตโดย GEC Alsthom ใช้งานครั้งแรกในปี ค.ศ. 1963 โดยใช้งานใน สาย 1 (1963-2000) และ สาย 4 (1967-2012) แต่ในปัจจุบัน รถไฟฟ้าทั้ง 24 คัน ให้บริการใน สาย 11
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
คุณหนูครับ มีรักมาเสิร์ฟ

คุณหนูครับ มีรักมาเสิร์ฟ (ฮันกึล: 아가씨를 부탁해, อากาชีรึล บูทาแค) เป็นละครโทรทัศน์แนวโรแมนติกคอมเมดี้ เกี่ยวกับหญิงสาวผู้เอาแต่ใจ และชายหนุ่มที่หวังมาปอกลอกเธอ เขียนบทโทรทัศน์โดย ยุน อึนคยอง และ คิม อึนฮี และกำกับโดบ จี ยองซู ออกอากาศทางสถานีโทรทัศน์ KBS ทุกวันพุธและพฤหัสบดี เวลา 21.55 น. ตั้งแต่วันพุธที่ 19 สิงหาคม ถึงวันพฤหัสบดีที่ 8 ตุลาคม พ.ศ. 2552 ความยาว 16 ตอน ส่วนในประเทศไทย ออกอากาศทางสถานีโทรทัศน์สีกองทัพบกช่อง 7 ทุกวันเสาร์และอาทิตย์ เวลา 09.15 - 11.00 ตั้งแต่วันเสาร์ที่ 21 สิงหาคม พ.ศ. 2553 และครั้งที่ 2 ทุกวันจันทร์ - พฤหัสบดี เวลา 03.35 น. ตั้งแต่วันพุธที่ 29 สิงหาคม 2555
เนื้อเรื่องย่อ.
คัง ฮเยนา เป็นหลานสาวของกลุ่มบริษัทยักษ์ใหญ่คังซันกรุ๊ป แต่มีนิสัยเอาแต่ใจ ไม่ยอมทำการทำงานจนเป็นที่หนักใจของประธานคังมันโฮมาก ฮเยนามีเรื่องทะเลาะกับซอ ดงชัน จากอุบัติเหตุบนถนน ฮเยนาจึงเอาเงินฟาดหัวแบบที่เธอเคยทำบ่อยๆ และแม้ดงชันอยากตอบรับใจจะขาดแต่สุดท้ายเขาก็ไม่ยอม ทำให้เกิดเรื่องจนฮเยนาต้องไปบำเพ็ญประโยชน์เพื่อสังคม เธอจึงเจ็บแค้นดงชันมาก เมื่อได้พบเขาอีกครั้งเธอจึงแกล้งเขาจนถูกตำรวจจับ ดงชันจึงบุกมาอาละวาดเธอถึงบ้านและพบคุณปู่ของฮเยนา คุณปู่พอใจดงชันและคิดจะดัดนิสัยฮเยนาจึงจ้างดงชันมาเป็นพ่อบ้าน 
ฮเยนามีโอกาสได้พบอี แทยุน เธอตกหลุมรักเขาและพยามหาโอกาสใกล้ชิด แต่คุณปู่กลับไม่ชอบแทยุนนัก เพราะเขาเป็นลูกชายของยูซังกรุ๊ปซึ่งเป็นบริษัทคู่แข่ง แม้ว่าดงชันจะไม่อยากให้ฮเยนาคบกับแทยุนแต่เขาก็ขัดเธอไม่ได้จึงช่วยวางแผนให้เธอจับแทยุน ทางด้านโย อึยจู น้องสาวของดงชันเปิดร้านดอกไม้ และได้ส่งดอกไม้ให้บ้านฮเยนาด้วย อึยจูยังทำงานให้กับคังซันกรุ๊ป คอยรับใช้แต่คัง ซูอา ลูกสาวของผอ.คังที่คอยแต่จะแย่งตำแหน่งทายาทคังซันกรุ๊ปไป ซูอาแอบชอบแทยุน เธอจึงใช้อึยจูช่วยเธอจีบแทยุนเสมอ ๆ ทำให้อึยจูพลอยได้พบแทยุนบ่อย ๆ เธอรู้สึกว่าดงชันหลงรักฮเยนา เธอจึงพยามจับคู่ฮเยนากับแทยุน 
เรื่องราวกลับตาลปัตรเมื่อแทยุนเกิดชอบฮเยนาขึ้นมาจริงๆ แต่ฮเยนากับดงชันเริ่มมีความรู้สึกดีๆ ให้กัน ซ้ำร้ายฮเยนารู้ความลับว่าแท้จริงแล้วดงชันเคยทำงานในบาร์มาก่อน และที่เข้ามาเป็นพ่อบ้านก็เพียงเพื่อตีสนิทเธอเพื่อหาเงินไปใช้หนี้ของตัวเอง เขาลาออกและไปพ้นจากสายตาเธอ ส่วนฮเยนาก็ถูกไล่ออกจากบ้านเช่นกัน ถึงแม้จะรู้หัวใจตัวเองดี เธอและเขายังต้องฝ่าฟันอุปสรรคมากมาย
จักรพรรดิโกะ-โทบะ

จักรพรรดิโกะ-โทบะ (; โรมาจิ: "Go-Toba-tennō"; 6 สิงหาคม ค.ศ. 1180 – 28 มีนาคม ค.ศ. 1239) เป็นจักรพรรดิญี่ปุ่นองค์ที่ 82 ตามลำดับการสืบราชสันตติวงศ์ รัชสมัยของพระองค์ยาวนานตั้งแต่ ค.ศ. 1183 ถึง 1198
จักรพรรดิแห่งศตวรรษที่ 12 พระองค์นี้ได้รับการตั้งพระนามตามจักรพรรดิโทบะ และ "โกะ"-(後) แปลตามตัวอักษรว่า ภายหลัง และด้วยเหตุนี้บางครั้งพระองค์จึงถูกเรียกว่า จักรพรรดิโทบะในภายหลัง คำว่า "โกะ" ในภาษาญี่ปุ่นยังแปลว่า ที่สอง และในหลักฐานบางแหล่งที่เก่ากว่าจักรพรรดิพระองค์นี้ถูกระบุว่าเป็น โทบะที่สอง หรือ โทบะที่ 2
ลำดับวงศ์ตระกูล.
ก่อนที่พระองค์จะเสด็จขึ้นสืบราชบัลลังก์ดอกเบญจมาศ พระนามเมื่อแรกประสูติของพระองค์ (อิมินะ) คือ "เจ้าชายทากาฮิระ" (尊成親王) พระองค์ยังเป็นที่รู้จักในพระนาม "เจ้าชายทากานาริ"
พระองค์เป็นพระราชโอรสพระองค์ที่ 4 ในจักรพรรดิทากากูระ และพระราชนัดดาของจักรพรรดิโกะ-ชิรากาวะ พระราชมารดาของพระองค์คือ โบมง "โชกูชิ" (坊門殖子) (พระพันปีชิจิโจอิง, 七条院) บุตรสาวของ โบมง โนบูตากะ (坊門信隆) ของตระกูลฟูจิวาระ
เหตุการณ์ในพระชนมชีพของจักรพรรดิโกะ-โทบะ.
จักรพรรดิโกะ-โทบะสืบราชบัลลังก์เมื่อพระชนมายุได้ 3 พรรษา
แม้ว่าพระราชพิธีอย่างเป็นทางการเหล่านี้จะเกิดขึ้นในเฮอังเกียว แต่ไตรราชกกุธภัณฑ์ก็ยังอยู่กับอดีตจักรพรรดิอันโตกุ ดังนั้น พระราชพิธีสืบราชสันตติวงศ์และพระราชพิธีบรมราชาภิเษกของจักรพรรดิโกะ-โทบะจึงนับเป็นครั้งแรกในประวัติศาสตร์ที่ละเว้นการถ่ายทอดไตรราชกกุธภัณฑ์จากจักรพรรดิสู่ผู้สืบราชบัลลังก์ของพระองค์
ในปี ค.ศ. 1192 อดีตจักรพรรดิโกะ-ชิรากาวะสวรรคตและรัฐบาลโชกุนชุดแรกก่อตั้งโดยมินาโมโตะ โนะ โยริโตโมะและจักรพรรดิก็กลายเป็นจักรพรรดิหุ่นเชิดตั้งแต่นั้นเป็นต้นมา
ในปี ค.ศ. 1198 จักรพรรดิโกะ-โทบะสละราชบัลลังก์ให้กับพระโอรสองค์โปรดของพระองค์คือ จักรพรรดิสึจิมิกาโดะ
อดีตจักรพรรดิโกะ-โทบะปกครองในฐานะไดโจโฮโอตั้งแต่ ค.ศ. 1198 ถึง ค.ศ. 1221 ในรัชสมัยของจักรพรรดิ 3 องค์ แต่พระราชอำนาจของพระองค์ถูกจำกัดมากกว่าไดโจโฮโอในยุคเฮอัง
ในปี ค.ศ. 1221 โชกุนได้แต่งตั้งพระราชนัดดาพระชนมายุ 3 พรรษาของอดีตจักรพรรดิโกะ-โทบะให้เป็นจักรพรรดิชูเกียว แต่อดีตจักรพรรดิโกะ-โทบะเลือกที่จะก่อกบฏเพื่อพยายามทวงราชบัลลังก์คืนและโค่นล้มรัฐบาลโชกุนคามากูระเหตุการณ์นี้เรียกว่าสงครามปีโจคิว
ซามูไรรอบ ๆ เกียวโตซึ่งต่อต้านรัฐบาลโชกุนสนับสนุนพระองค์ แต่ซามูไรส่วนใหญ่ โดยเฉพาะอย่างยิ่งในภูมิภาคคันโตสนับสนุนรัฐบาลโชกุนด้วยการให้กำลังใจของโฮโจ มาซาโกะ ภรรยาม่ายของโยริโตโมะ โดยเธอเกลี้ยกล่อมซามูไรที่รวมตัวกันในคามากูระว่าหากพวกเขาไม่สนับสนุนรัฐบาลโชกุน สถานะและสิทธิพิเศษที่ซามูไรได้รับก็จะสูญหายไป ราชสำนักและคุเกะจะได้รับอำนาจและอิทธิพลกลับคืนมา การกบฏของจักรพรรดิโกะ-โทบะพ่ายแพ้ และจักรพรรดิชูเกียวถูกแทนที่โดยจักรพรรดิโกะ-โฮริกาวะ พระราชนัดดาอีกพระองค์หนึ่งของอดีตจักรพรรดิโกะ-โทบะ
หลังจากการก่อกบฏ อดีตจักรพรรดิโกะ-โทบะ ถูกเนรเทศไปยังหมู่เกาะโอกิ พระองค์สวรรคตและถูกฝังไว้ที่นั่น
คาบาเร่ต์ (ภาพยนตร์)

คาบาเร่ต์  เป็นภาพยนตร์เพลง กำกับโดย บ็อบ ฟอสส์ นำแสดงโดย ไลซา มินเนลลิ, ไมเคิล ยอร์ก, โจเอล เกรย์ เนื้อเรื่องโดยเกี่ยวกับกรุงเบอร์ลินในปี ค.ศ. 1931 กับอิทธิพลของฮิตเลอร์
เนื้อเรื่อง.
ไบรอัน โรเบิร์ตส (ไมเคิล ยอร์ก) มากรุงเบอร์ลินกำลังหาข้อมูลเพื่อศึกษาสำหรับปริญญาเอก แต่ในขณะเดียวกันคาบาเร่ต์ก็ได้เริ่มทำการแสดงโดย แซลลี่ โบว์ลส (ไลซ่า มินเนลลิ) และพิธีกรของคาบาเร่ต์ (โจเอล เกรย์) ในยุคของนาซีที่ครอบงำอยู่เรื่อยๆ
รักสุดใจ

รักสุดใจ ("โพโกชิบดา") เป็นละครโทรทัศน์แนวประโลมโลกย์ (melodrama) เขียนบทโทรทัศน์โดยมุน ฮี-จ็อง ซึ่งโด่งดังจากผลงานหลายเรื่อง เช่น Smile, you และ Can You Hear My Heart กำกับโดยอี แจ-ดง และพัก แจ-บ็อม ผู้กำกับจาก Can’t Lose และ Thank You โดยออกอากาศทางสถานีโทรทัศน์เอ็มบีซี ทุกวันพุธและพฤหัสบดี เวลา 21.55 น. ตั้งแต่วันพุธที่ 7 พฤศจิกายน ถึงวันพฤหัสบดีที่ 10 มกราคม พ.ศ. 2556 ความยาว 21 ตอน ส่วนในประเทศไทย ออกอากาศทางสถานีโทรทัศน์เวิร์คพอยท์ทีวี ทุกวันพุธถึงวันศุกร์ เวลา 22.30-24.00 น. เริ่มตั้งแต่วันที่ 8 ตุลาคม พ.ศ. 2557
เนื้อเรื่องย่อ.
อี ซูย็อน เด็กสาววัย 15 ปีถูกพ่อทุบตีอย่างทารุณอยู่เสมอ หลังจากที่พ่อของเธอถูกจับในฐานะฆาตกร ซูย็อนก็กลายเป็นที่รังเกียจของเพื่อน ๆ ที่โรงเรียน ทั้งยังถูกรังแกทุกวัน ทางด้านฮัน จ็องวู ใช้ชีวิตอยู่เมืองนอกแอบกลับมาเกาหลีเพื่อมาหาพ่อ แต่พ่อของเขาไม่สนใจไยดีเลยแม้แต่น้อย เขาได้พบกับซูย็อน ด้วยบุคลิกที่แปลกของซูย็อนทำให้เขารู้สึกประทับใจ ทั้งจ็องวูและซูย็อนต่างหลงรักกันในแบบเด็ก ๆ ภายหลังแม่ของซูย็อนทราบว่าตำรวจจับฆาตกรผิดคนและไม่สามารถแก้ไขได้ เธอจึงตัดสินใจย้ายไปอยู่กับนักสืบที่เป็นตำรวจชื่อว่า คิม ซ็องโฮ ซึ่งมีลูกสาวอายุเท่ากันกับซูย็อนชื่อว่า คิม อึนจู เพื่อจะเริ่มต้นชีวิตใหม่ที่นั่น
ในเวลาเดียวกันคัง ฮย็องจุน ลูกพี่ลูกน้องของจ็องวูถูกพ่อของจ็องวู (แทจุน) ทรมานเพราะต้องการเงินที่แม่ของฮย็องจุน (ฮย็อนจู) เอาไป ฮย็องจุนหลบหนีออกมาได้และได้รับความช่วยเหลือจากพยาบาลช็อง ฮเยมี ที่เคยอยู่กับแม่ของเขา ฮเยมีนำตัวฮย็องจุนไปซ่อนใกล้บ้านเก่าของซูย็อน ตลอดเวลาซูย็อนได้เห็นฮย็องจุนอยู่ที่นั่น และเมื่อเกิดไฟไหม้ จ็องวูและซูย็อนก็เป็นคนช่วยฮย็องจุนออกมา
ระหว่างนั้นแม่ของฮย็องจุนก็ถูกแทจุนจับไปขังไว้ เธอจึงวางแผนให้ฮเยมีจับตัวจ็องวูเพื่อต่อรอง วันที่โจรลงมือซูย็อนเห็นจ็องวูถูกจับตัวไป เธอจึงตามไปด้วยแต่ก็ถูกจับได้ หญิงสาวถูกโจรทำร้ายและย่ำยี จ็องวูเห็นเหตุการณ์ทั้งหมดแต่ด้วยความกลัวจึงหนีออกไปเพียงคนเดียว หลังจากเขาตั้งสติได้แล้ว เขาได้ขอให้พ่อของเขาช่วยตามหาซูย็อน แต่ก็สายเกินไปเพราะโจรถูกตำรวจจับและสารภาพว่าเขาฆ่าซูย็อนและทิ้งศพลงแม่น้ำไปแล้ว แต่ทั้งซ็องโฮและจ็องวูไม่เชื่อในข่าวนั้น สุดท้ายซ็องโฮพยายามตามหาซูย็อนจนขับรถตกเขาตายอย่างมีเงื่อนงำ
14 ปีต่อมาจ็องวูเติบโตขึ้นกลายเป็นนักสืบฉายากระต่ายบ้าที่ทำงานรวดเร็ว ส่วนซูย็อนกลับมาอีกครั้งในฐานะซูอี นักออกแบบแฟชั่นชื่อดังที่ได้รับการสนับสนุนจากแฮร์รี บอร์ริสัน ผู้พิการขา ซึ่งก็คือฮย็องจุนนั่นเอง ถึงแม้ว่าซูอีจะเป็นคนที่ร่าเริงสดใส แต่เธอก็ยังคงมีบาดแผลในใจที่เธอหวาดกลัวเสมอมา เมื่อทั้งสองพบกัน ซูอีทำเหมือนไม่เคยรู้จักเขามาก่อนแต่เขากลับจำเธอได้อย่างแม่นยำ แม้เธอจะพยายามลบลืมความทรงจำในอดีตแต่เหมือนยิ่งถูกหลอกหลอน โจร 2 คนที่เคยทำร้ายซูย็อนได้รับการปล่อยตัว แต่ก็ถูกฆ่าตายทีละคน ส่วนฮย็องจุนก็รู้ว่าแม่ของเขายังไม่ตาย แต่กลายเป็นหญิงเสียสติที่ถูกแทจุนขังไว้จนบัดนี้ ซูย็อนได้เจอแม่และอึนจู และเห็นว่าจ็องวูยังจดจำเรื่องของเธอได้ทุกเรื่อง เรื่องในอดีตที่เธอฝังกลบไว้กลับปะทุขึ้นมาอีกครั้ง และฆาตกรที่แท้จริงก็ปรากฏตัวออกมา
ปรากฏการณ์บูบา/กิกี

ปรากฏการณ์บูบา/กิกี  เป็นการจับคู่เสียงพูดกับรูปร่างที่เห็นทางตาอย่างไม่บังเอิญ โวลฟ์แกง โคฮ์เรอร์ ผู้เป็นนักจิตวิทยาชาวเยอรมัน-อเมริกัน สังเกตพบปรากฏการณ์นี้เป็นครั้งแรกในปี ค.ศ. 1929 
คือ ในการทดลองทางจิตวิทยาที่เกาะเตเนรีเฟ ที่ซึ่งภาษาหลักเป็นภาษาสเปน โคฮ์เรอร์แสดงรูปร่างคล้ายกับรูปที่แสดงด้านบน แล้วถามผู้ที่เข้าร่วมการทดลองว่า รูปไหนเป็น "ตาเก็ตตี" และรูปไหนเป็น "บาลูบา" (เรียกว่า "มาลูมา" ในการทดลองปี ค.ศ. 1947)
ข้อมูลของเขาแสดงแนวโน้มสำคัญในการจับคู่รูปร่างหยัก ๆ กับคำว่า "ตาเก็ตตี" และรูปร่างโค้ง ๆ กับคำว่า "บาลูบา" 
ในปี ค.ศ. 2001 รามจันทรันและฮับบาร์ด ทำการทดลองของโคฮ์เรอร์ซ้ำโดยใช้คำว่า "กิกี" และ "บูบา" แล้วถามนักศึกษาชั้นปริญญาตรีชาวอเมริกันและผู้พูดภาษาทมิฬในประเทศอินเดียว่า "รูปร่างไหนเป็นบูบา และรูปร่างไหนเป็นกิกี"
ในผู้รับการทดลองทั้งสองพวกตามลำดับ 95% และ 98% เลือกรูปร่างมีเส้นโค้งว่า เป็นบูบา และรูปร่างเป็นหยัก ๆ ว่า เป็นกิกี ซึ่งบอกเป็นนัยว่า สมองมนุษย์สามารถดึงคุณสมบัติทางนามธรรม (abstract properties) จากรูปร่างและเสียงได้อย่างคงเส้นคงวา
งานวิจัยเร็ว ๆ นี้ของดาฟน์ มอเรอร์ และคณะ แสดงว่า แม้แต่เด็กมีอายุตั้งแต่ 2 ขวบครึ่ง ซึ่งเด็กเกินไปที่จะอ่านหนังสือได้ ก็อาจจะประสบกับปรากฏการณ์นี้ด้วย 
รามจันทรันและฮับบาร์ดเสนอว่า ปรากฏการณ์กิกี/บูบาอาจจะบอกอะไรบางอย่างเกี่ยวกับวิวัฒนาการของภาษา เพราะว่า การบัญญัติชื่อวัตถุต่าง ๆ ไม่ใช่เป็นไปโดยบังเอิญตามอำเภอใจ 
รูปโค้ง ๆ อาจจะควรเรียกว่า "บูบา" เพราะต้องทำปากเป็นรูปกลม ๆ เพื่อจะกล่าวคำนั้น และรูปหยัก ๆ อาจจะควรเรียกว่า "กิกี" เพราะต้องทำปากให้ตึงประกอบเป็นมุม เพื่อจะกล่าวคำนั้น นอกจากนั้นแล้ว เสียง "ก" แข็งกว่า ต้องกล่าวด้วยกำลังที่เหนือกว่าเสียง "บ" 
ปรากฏการณ์นี้ซึ่งคล้ายกับภาวะวิถีประสาทเจือกัน (synesthesia) คือการที่เสียงซึ่งมาจากทางประสาทหนึ่งคือหู แปลไปเป็นรูปร่างซึ่งเกี่ยวข้องกับอีกทางประสาทหนึ่งคือตา อย่างไม่บังเอิญ บอกเป็นนัยว่า ปรากฏการณ์นี้อาจจะเป็นมูลฐานในระบบประสาทของการใช้เสียงสื่อความ (sound symbolism) ซึ่งเสียงหนึ่ง ๆ แปลไปเป็นวัตถุและเหตุการณ์ต่าง ๆ ที่มีอยู่ในโลกอย่างเฉพาะเจาะจง
งานวิจัยเร็ว ๆ นี้แสดงว่า ปรากฏการณ์นี้อาจจะเป็นกรณีหนึ่งของ ideasthesia
ผู้มีโรคออทิซึมไม่แสดงแนวโน้มในการจับคู่เสียงและรูปในระดับที่เท่ากับบุคคลปกติ แม้ว่า ประมาณ 88% ของเด็กที่ยังเจริญวัยอยู่ประสบกับปรากฏการณ์นี้ แต่ว่าผู้มีโรคออทิซึมกลับประสบเพียงแค่ 56%
เชิงอรรถและอ้างอิง.
<templatestyles src="Reflist/styles.css" />
รถไฟฟ้าปารีส สาย 2

รถไฟฟ้าปารีส สาย 2  เป็นหนึ่งใน 16 เส้นทางของรถไฟฟ้าปารีส ตั้งอยู่บริเวณกำแพงเมืองเก่าปารีส  แนวเส้นทางเกือบจะเป็นครึ่งวงกลม
เป็นเส้นทางที่สองที่เปิดให้บริการ โดยเปิดให้บริการส่วนแรกในปี พ.ศ. 2443 เปิดใช้งานส่วนต่อขยาย พ.ศ. 2446 วิ่งระหว่างสถานีปอร์ตโดฟีนกับสถานีนาซียง
มีระยะทาง มีผู้โดยสารมากเป็นอันดับที่ 7 ของระบบ ผู้โดยสารต่อปี 92.1 คน 2004 (2547) โดยมี เป็นทางยกระดับ
แผนที่และสถานี.
ทั้งหมด 25 สถานี
<br clear=left>
ไอโอเอส 7

ไอโอเอส 7  เป็นระบบปฏิบัติการโทรศัพท์มือถือของไอโอเอสรุ่นที่ 7 ออกแบบโดย แอปเปิล และเป็นรุ่นต่อจากไอโอเอส 6 เปิดตัวครั้งแรกเมื่อวันที่ 18 กันยายน ค.ศ. 2013 ประกอบด้วยส่วนติดต่อผู้ใช้ และการเปลี่ยนแปลงฟังก์ชันการทำงานมากมาย การออกแบบส่วนประกอบใหม่ของไอโอเอส 7 ที่นำโดย โจนี ไอฟ์ รองประธานอาวุโสฝ่ายการออกแบบของบริษัทแอปเปิล
พุฒิชัย เกษตรสิน

พุฒิชัย เกษตรสิน (เกิด 3 กรกฎาคม พ.ศ. 2529) ชื่อเล่น พุฒ เป็นนักแสดง พิธีกร ดีเจ นายแบบชาวไทย
ประวัติและการศึกษา.
พุฒิชัย เกษตรสิน หรือ พุฒิชัย ตระกูลปักษีโรจน์ เกิดเมื่อวันที่ 3 กรกฎาคม พ.ศ. 2529 ที่จังหวัดราชบุรี เป็นบุตรคนที่ 4 ของครอบครัวจากบุตรชาย ตระกูลปักษีโรจน์ ปัจจุบันบิดามารดาพักอาศัยอยู่ในจังหวัดราชบุรี ครอบครัวประกอบอาชีพเกษตรกรรม ตอนเด็กช่วยพ่อแม่ปลูกผักผลไม้ นับถือศาลนาพุทธ และเคยอยากเป็นนักฟุตบอลอาชีพก่อนที่จะเข้าสู่วงการบันเทิงโดยการชักชวนของรุ่นพี่ จนได้เป็นนักแสดงสังกัด GMM 25 ต่อมาไปเซ็นสัญญาเป็นนักแสดงPPTV แต่ปัจจุบันออกมาเป็นนักแสดงอิสระ
พุฒเข้าเรียนที่โรงเรียนวันทามารีอา จังหวัดราชบุรี เรียนตั้งแต่ระดับอนุบาลจนถึงชั้นประถมศึกษาปีที่ 6 หลังจากนั้นก็ย้ายไปเรียนที่โรงเรียนประสาทรัฐประชากิจ จนจบชั้นมัธยมศึกษาปีที่ 6 ปัจจุบันจบการศึกษาระดับปริญญาตรีจากคณะวิทยาการจัดการ สาขานิเทศศาสตร์ มหาวิทยาลัยสวนดุสิต ศูนย์ลุมพินี
ปัจจุบันสมรสกับนางเอกสาวจุ๋ย วรัทยา นิลคูหา<br>เมื่อวันที่ 16 พฤศจิกายน พ.ศ. 2561
มีบุตร-ธิดาด้วยกัน 2 คน คือ คนแรกเป็นบุตรชาย มีชื่อว่า พิชญ์ศราพงศ์ เกษตรสิน ชื่อเล่น พีร์เจ เกิดเมื่อวันที่ 24 พฤศจิกายน พ.ศ. 2565 คนที่สองเป็นบุตรสาว มีชื่อว่า มุกพิชชา เกษตรสิน ชื่อเล่น เจเพิร์ล เกิดเมื่อวันที่ 28 พฤศจิกายน พ.ศ. 2567
วงการบันเทิง.
พุฒเริ่มต้นชีวิตในวงการบันเทิงจากการเป็นวีเจ อยู่ที่รายการ "โอไอซี" ทางช่อง 5 และจัดรายการวิทยุที่คลื่น Hotwave 91.5 ก่อนจะย้ายมาจัดที่ chill fm 89 ในช่วงเวลาแปดโมงเช้าถึงสิบโมงเช้า ปัจจุบันเป็นดีเจจัดแฉข่าวเช้า EFM94 เวลาแปดโมงเช้าถึงสิบโมงเช้าพฤหัส-ศุกร์
พุฒเริ่มงานการแสดงครั้งแรกในละครซิทคอมเรื่อง คู่รักต่างขั้ว ของ ทีวี ธันเดอร์ กำกับโดย มารุต สาโรวาท พุฒเป็นดีเจที่มีผลงานโดดเด่นทั้งงานพิธีกรและการแสดงจนได้รับความสนใจจาก ปิยวดี มาลีนนท์ ผู้จัดการละครค่ายเวฟทีวี ได้ชักชวนให้เข้ามาร่วมงานแสดงกับสถานีโทรทัศน์ไทยทีวีสีช่อง 3 เป็นครั้งแรก ในละครแนวลึกลับเรื่อง "จุดนัดภพ ปี 2" กับบทบาทของ ร.ต.ท.บูรพา ธาราทิพย์ หรือหมวดบู๊ ผลงานสร้างชือในบทบาทพระเอกเต็มตัว เล่ห์นางฟ้า ฝันเฟื่อง ร้อยเล่ห์เสน่ห์ร้าย I Wanna Be Sup'Tar วันหนึ่งจะเป็นซุปตาร์ แหวนดอกไม้ เกมมายา สงครามนักปั้น ใบไม้ที่ปลิดปลิว
ผลงาน.
งานอดิเรก.
ทำช่อง youtube ร่วมกับ ภรรยา วรัทยา นิลคูหา และ เพื่อน ดีเจเป้ วิศวะ กิจตันขจร ,คิริน ไซมอน ยัง ชื่อช่อง yerrtv 
ผู้จัดละคร.
ร่วมกับ ภรรยา วรัทยา นิลคูหา
เดนิส ลอว์

เดนิส ลอว์ (24 กุมภาพันธ์ ค.ศ.1940 – 17 มกราคม ค.ศ. 2025) เป็นอดีตนักฟุตบอลชาวสก็อตแลนด์ที่เล่นในตำแหน่งกองหน้าตัวเป้า อาชีพนักฟุตบอลของเขาเริ่มต้นกับทีมฮัดเดอส์ฟีลด์ทาวน์ในดิวิชัน 2 เมื่อปี ค.ศ. 1956 หลังจากอยู่กับฮัดเดอส์ฟีลด์เป็นเวลา 4 ปี เขาก็เซ็นสัญญากับแมนเชสเตอร์ซิตีด้วยค่าตัวประมาณ 55,000 ปอนด์ ซึ่งถือเป็นสถิติใหม่ของอังกฤษในเวลานั้น ลอว์ใช้เวลาอยู่ที่นั่นหนึ่งปีก่อนที่โตรีโนจะซื้อตัวเขาไปร่วมทีมด้วยค่าตัว 110,000 ปอนด์ คราวนี้เป็นสถิติค่าตัวสูงสุดใหม่ในการย้ายทีมที่เกี่ยวข้องกับนักเตะชาวอังกฤษ แม้ว่าเขาจะเล่นได้ดีในอิตาลี แต่เขาก็พบว่ามันยากที่จะปรับตัวที่นั่นและได้กลับมาเซ็นสัญญากับแมนเชสเตอร์ยูไนเต็ดในปี ค.ศ. 1962 โดยสร้างสถิติค่าตัวการย้ายทีมของอังกฤษอีกครั้งที่ 115,000 ปอนด์ (เทียบเท่ากับ 3,098,877 ปอนด์ในปี ค.ศ. 2023)
ลอว์ใช้เวลา 11 ปีที่แมนเชสเตอร์ยูไนเต็ดซึ่งเขาทำได้ 237 ประตูจากการลงสนาม 404 นัด จำนวนประตูที่เขาทำได้ทำให้เขาเป็นผู้ทำประตูสูงสุดอันดับที่ 3 ในประวัติศาสตร์ของสโมสร รองจากเวย์น รูนีย์และเซอร์บ็อบบี ชาร์ลตัน เขาได้รับฉายาว่า "เดอะคิง" และ "เดอะลอว์แมน" จากกองเชียร์ และ "เดนิสผู้คุกคาม" จากกองเชียร์ฝั่งตรงข้าม ลอว์ยังเป็นที่รู้จักในฐานะส่วนหนึ่งของ "สามประสานศักดิ์สิทธิ์" ร่วมกับชาร์ลตันและจอร์จ เบสต์ เขาเป็นผู้เล่นชาวสก็อตแลนด์เพียงคนเดียวที่คว้ารางวัลบาลงดอร์ ในปี ค.ศ. 1964 และช่วยให้สโมสรคว้าแชมป์ดิวิชัน 1 ในปี ค.ศ. 1965 และ ค.ศ. 1967 รวมถึงแชมป์เอฟเอคัพในปี ค.ศ. 1963 และแชมป์แชริตีชีลด์ 2 สมัย เขาเป็นกัปตันทีมแต่พลาดการคว้าแชมป์ยูโรเปียนคัพในปี ค.ศ. 1968 เนื่องจากได้รับบาดเจ็บ
ลอว์ออกจากแมนเชสเตอร์ยูไนเต็ดในปี ค.ศ. 1973 เพื่อกลับไปแมนเชสเตอร์ซิตีและเป็นตัวแทนของสกอตแลนด์ในฟุตบอลโลก 1974 โดยเลิกเล่นฟุตบอลก่อนที่จะเริ่มต้นโปรแกรมลีกฤดูกาลใหม่ ลอว์ลงเล่นให้กับทีมชาติสกอตแลนด์รวม 55 นัด และครองสถิติผู้ทำประตูสูงสุดร่วมของสกอตแลนด์ด้วยจำนวน 30 ประตู ลอว์ถือครองสถิติของแมนเชสเตอร์ยูไนเต็ดในการทำได้ 46 ประตูในหนึ่งฤดูกาล
ชีวิตวัยเด็ก.
เดนิส ลอว์เกิดที่เมืองแอเบอร์ดีน ประเทศสกอตแลนด์ เมื่อวันที่ 24 กุมภาพันธ์ ค.ศ. 1940 พ่อชื่อจอร์จ ลอว์ ซึ่งเป็นชาวประมง ส่วนแม่ชื่อโรบินา เขาเป็นลูกคนสุดท้องจากพี่น้องทั้งหมด 7 คน เป็นผู้ชาย 4 คน และผู้หญิง 3 คน ครอบครัวลอว์มีฐานะยากจนและอาศัยอยู่ในแฟลตที่ Printfield Terrace ในวูดไซด์ เขาเล่นฟุตบอลด้วยเท้าเปล่าจนถึงอายุ 12 ขวบ รองเท้าฟุตบอลคู่แรกของเขาได้มาในฐานะรองเท้าฟุตบอลมือสองที่เป็นของขวัญวันเกิดที่ได้จากเพื่อนบ้าน
ลอว์เชียร์สโมสรฟุตบอลแอเบอร์ดีนและไปดูพวกเขาเมื่อเขามีเงินพอ ความหลงใหลในฟุตบอลทำให้เขาปฏิเสธเข้าเรียนที่ Aberdeen Grammar School เพราะเขาต้องเล่นรักบีที่นั่น แต่กลับเข้าเรียนที่ Powis Academy ในเมืองแอเบอร์ดีนแทน แม้ว่าเขาจะตาเหล่อย่างเห็นได้ชัด แต่เขาก็แสดงให้เห็นถึงอนาคตที่สดใสเมื่อถูกย้ายจากตำแหน่งฟุลแบ็กมาอยู่ในตำแหน่ง inside-left และได้รับเลือกให้เข้าร่วมทีม Scotland Schoolboys
ฮอนด้า ซีวิค ไฮบริด

ฮอนด้า ซีวิค ไฮบริด (Honda Civic Hybrid) เป็นหนึ่งในรุ่นย่อยของฮอนด้า ซีวิค มาพร้อมกับระบบการขับเคลื่อนไฮบริดแบบทำงานประสานกันระหว่างเครื่องยนต์และมอเตอร์ไฟฟ้าเช่นเดียวกับฮอนด้า อินไซท์ ผลิตและพัฒนาโดยบริษัทฮอนด้า ซีวิค ไฮบริดเปิดตัวครั้งแรกในประเทศญี่ปุ่นเมื่อเดือนธันวาคม พ.ศ. 2544 
ฮอนด้า ซีวิค ไฮบริดมีเพียงตัวถังซีดานเพียวตัวถังเดียวเท่านั้น
<templatestyles src="Template:TOC_left/styles.css" />
ไทม์พีซ (อัลบั้ม)

ไทม์พีช  คือสตูดิโออัลบั้มของ เคนนี โรเจอส์ ในปี 1994 ที่นำเอาเพลงแจ๊ซคลาสสิคช่วงยุค 1930-1940 มาร้องใหม่ วางจำหน่ายกับทาง Atlantic Records โปรดิวซ์โดย David Foster และไม่ติดชาร์ตใดๆ
บุคลากร.
<templatestyles src="Div col/styles.css"/>
เดอะกิฟต์ (อัลบั้มเคนนีโรเจอส์)

เดอะกิฟต์  เป็นอัลบั้มคริสต์มาสของ เคนนี โรเจอส์ ศิลปินเพลงคันทรีชื่อดัง ในปี 1996
เป็นอัลบั้มคริสต์มาสลำดับที่ 4 ของเขาซึ่งทำให้เขากลับเข้าชาร์ตได้อีกครั้ง (อันดับ 10 ในชาร์ตอัลบั้มเพลงคันทรี, 63 ในป๊อป และ 1 ในอัลบั้มเพลงวันหยุด และ อัลบั้มเพลงของชาวคริส) และซิงเกิล Marry,Did You Know? ร้องกับ Wynona Jdd ขึ้นอันดับที่ 55 ในชาร์ตเพลงคันทรี
"เดอะกิฟต์" วางขายครั้งแรกในปี 1996 โดย Magnatone Records (หลังจากนั้นโรเจอส์ก็ย้ายสังกัดในปี 1997) และอีกครั้งในปี 2002 หลังจากที่ Crub Records ได้ยึดกิจการของ Magnatone Records
ดาวเคียงเดือน (ละครโทรทัศน์)

ดาวเคียงเดือน เป็นบทประพันธ์ของ รอมแพง ผลิตโดย บริษัท บรอดคาซท์ ไทย เทเลวิชั่น จำกัด และสร้างเป็นละครโทรทัศน์ทางสถานีวิทยุโทรทัศน์ไทยทีวีสีช่อง 3 โดยมีเรื่องราวเกี่ยวข้องกับละครโทรทัศน์เรื่อง "ดาวเกี้ยวเดือน" ซึ่งออกอากาศทางช่อง 3 ในปี พ.ศ. 2556
เรื่องย่อ.
ดาริกา หญิงสาวธรรมดาที่เกิดมาในครอบครัวสัปเหร่อ เธอมีปมฝังใจเรื่องความรักที่เป็นผลมาจากพ่อแม่ของเธอ ได้พบกับหม่อมหลวงจัทรกานต์ ทัศนัย ว่าที่ประธานเจ้าหน้าที่บริหารของห้างแกรนด์ ซึ่งบริษัทของดาริกากำลังรับจัดงานให้ เขาผู้ซึ่งมีความกดดันจากการเข้ารับตำแหน่งและความรักที่ได้รับจากคุณแม่ผู้รักลูกจนเกิดเหตุนั้น ถูกดาริกาเข้าใจผิดทั้งเรื่องความชอบส่วนตัวและหน้าที่การงาน จึงมีเรื่องราววุ่นวายเกิดขึ้นเพื่อทดสอบความรักของทั้งสองคน
วัดพระธาตุจอมจันทร์

วัดพระธาตุจอมจันทร์ ตั้งอยู่ในตำบลสันทราย อำเภอแม่จัน จังหวัดเชียงราย เป็นที่ประดิษฐาน พระธาตุจอมจันทร์ ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
ประวัติพระธาตุจอมจันทร์.
ผู้สร้างพระธาตุจอมจันทร์ คือ พระครูบาทิพย์ เจ้าอาวาสวัดบ้านแหลว สร้างขึ้นเมื่อปี พ.ศ. 2458 พระครูบาทิพย์ ชักชวนสาธุชนร่วมกันก่อสร้างพระเจดีย์ ต่อมาใน พ.ศ. 2468 ได้ก่อสร้างวิหาร กุฎิ และศาลา ตั้งชื่อว่า "วัดพระธาตุจอมจันทร์" มีภิกษุจำพรรษาติดต่อกันมา จนถึง พ.ศ. 2480 ได้เกิดไฟป่าลุกลามไหม้ศาลาและกุฎิจนหมด เหลือแต่พระเจดีย์และวิหาร ด้วยศรัทธาชาวบ้านจึงย้ายมาสร้างวัดอยู่ข้างล่าง ห่างวัดเดิม 300 เมตร วัดพระธาตุจอมจันทร์จึงได้กลายเป็นวัดร้างแต่นั้นมา จนถึง พ.ศ. 2542 จึงได้มีการบูรณะขึ้นมาใหม่ 
ความเชื่อ.
ในการไหว้ พระธาตุจอมจันทร์ เชื่อกันว่าถ้าได้กราบไหว้และตั้งจิตอธิฐานผิวพรรณสวยงามเปล่งปลั่งรัศมีดุจแสงจันทร์งดงามอย่างหาที่เปรียบไม่ได้
คำบูชาพระธาตุจอมจันทร์.
อิทัง วันทามิ เจติยัง สักกัจจัง วะระสัญญิตัง
อะหัง วันทามิ ธาตุโย อิธะปัพะเต
ปะติฏฐิตา เอตนะ มะมะปุญญานุพาเวนะ
สะทาโสตถี ภะวันตุเต
วอลเลย์บอลหญิงชิงแชมป์เอเชีย 1987

วอลเลย์บอลหญิงชิงแชมป์เอเชีย 1987  เป็นการแข่งขันวอลเลย์บอลหญิงระดับทวีปเอเชียครั้งที่ 4 จัดขึ้นระหว่างวันที่ 6-14 มิถุนายน พ.ศ. 2530 (ค.ศ.1987) ที่เมืองเซี่ยงไฮ้ ประเทศจีน มีทีมเข้าแข่งขัน 11 ทีม มีสนามแข่งขัน 1 สนาม โดยจีน สามารถคว้าแชมป์ไปครองได้เป็นสมัยที่ 2 นอกจากนี้ การแข่งขันในครั้งนี้ยังเป็นครั้งแรกที่วอลเลย์บอลหญิงทีมชาติไทย เข้าร่วมแข่งขันอีกด้วย
อันดับการแข่งขัน.
<templatestyles src="Col-begin/styles.css"/>
เสือไฟแอฟริกา

เสือไฟแอฟริกา หรือ แมวทองแอฟริกา (ชื่อวิทยาศาสตร์: "binomial nomenclature") เสือขนาดเล็กหรือแมวชนิดหนึ่ง กระจายพันธุ์อยู่ในทวีปแอฟริกา
เสือไฟแอฟริกามีลักษณะทั่วไปคล้ายกับเสือไฟที่พบในทวีปเอเชีย ทั้งที่พบกันคนละทวีปที่ห่างไกลกัน เชื่อว่าในยุคก่อนประวัติศาสตร์ราวหนึ่งล้านปีก่อนแผ่นดินใหญ่ในจีนจนถึงทวีปแอฟริกาในปัจจุบันเชื่อมต่อกันเป็นป่าเดียวกัน แต่ต่อมาถูกคั่นด้วยทะเลทรายกว้างใหญ่หลายแห่ง เสือไฟในสองทวีป จึงถูกตัดขาดจากกัน และมีวิวัฒนาการแยกออกจากกัน หรือเป็นผลของการวิวัฒนาการแบบเข้าหากัน โดยเสือไฟแอฟริกาจัดอยู่เพียงสองชนิดเท่านั้นที่อยู่ในสกุล Caracal ที่ยังดำรงเผ่าพันธุ์ และมีสายพันธุกรรมใกล้เคียงกับคาราคัลและเซอร์วัล ซึ่งล้วนเป็นแมวหรือเสือขนาดเล็กที่พบในทวีปแอฟริกาเช่นเดียวกัน
มีความยาวลำตัว 72–98 เซนติเมตร ตัวผู้น้ำหนักเฉลี่ย 11–14 กิโลกรัม พบหนักที่สุด 18 กิโลกรัม ตัวผู้มีขนาดใหญ่กว่าตัวเมีย สีลำตัวมีหลากหลายมาก ตั้งแต่สีทอง, น้ำตาลแดง, ส้ม ไปจนถึงสีเทาเงิน จนบางครั้งเคยเข้าใจว่าเป็นสัตว์คนละชนิดกัน เคยพบรายงานว่าเสือไฟแอฟริกาในกรงเลี้ยงเปลี่ยนสีไปตามอายุและสิ่งแวดล้อมด้วย เช่น เสือไฟแอฟริกาตัวหนึ่งในสวนสัตว์ลอนดอนเปลี่ยนสีจากน้ำตาลแดงทั้งตัวไปเป็นสีเทาทั้งตัวภายในเวลา 4 เดือน และลวดลายก็มีมีลายต่างกัน 4 แบบ คือ ลายจุดทั่วทั้งตัว, ลายจุดจางบนหลังกับคอ, ลายที่สีข้าง และลายที่หน้าท้อง ประชากรที่อยู่ทางตะวันตกของแม่น้ำซาอีร์มักมีจุดมากกว่าพวกทางตะวันออก
แก้ม, คาง และใต้ลำตัวสีจาง ใบหน้ามีลายแต้มขาวหลายแต้มรอบตาและเหนือปาก ใต้ท้องและด้านในขาสีซีดมีจุดสีเข้มประปราย หัวค่อนข้างเล็ก ปากค่อนข้างใหญ่ ม่านตาอาจมีสีหลายแบบตั้งแต่สีเขียวจนถึงสีน้ำตาลทอง หูเล็ก ใบหูกลม หลังหูมีสีดำ หางยาวไม่เกิน 40 เซนติเมตร มักมีความยาวไม่เกินครึ่งหนึ่งของความยาวหัวและลำตัว และมีสีเส้นสีเข้มที่ด้านบนของหาง ปลายหางสีน้ำตาลหรือสีดำ บางตัวอาจมีปล้องจาง ๆ อีกทั้งยังมีรายงานพบว่าเสือไฟแอฟริกาบางตัวมีสีดำตลอดทั้งลำตัวแบบเสือดำด้วย โดยสามารถพบได้ทั่วไปทั้งทวีป
พบกระจายพันธุ์ในป่าดิบชื้นแถบแอฟริกากลางและแอฟริกาตะวันตก โดยสามารถพบได้ในที่ ๆ มีความสูงถึง 3,000 เมตร (9,800 ฟุต) จากระดับน้ำทะเล แบ่งออกได้เป็น 2 ชนิดย่อย คือ
ลูกเสือไฟแอฟริกาแรกเกิดมีน้ำหนักประมาณ 180–235 กรัม (6.3–8.3 ออนซ์) แต่มีการเจริญเติบโตและพัฒนาการอย่างรวดเร็วเมื่อเปรียบเทียบกับแมวหรือเสือขนาดเล็กชนิดอื่น โดยมีตัวหนึ่งเติบโตได้จนถึงมีความยาว 40 เซนติเมตร (16 นิ้ว) ภายในเวลา 16 วันนับตั้งแต่เกิด สะท้อนให้เห็นถึงพัฒนาการการเติบโตได้เป็นอย่างดี ตาจะเปิดภายในเวลาหนึ่งสัปดาห์ และจะหย่านมเมื่ออายุได้ 6–8 สัปดาห์ ตัวผู้จะเข้าสู่วัยเจริญพันธุ์เมื่ออายุได้ 18 เดือน ขณะที่ตัวเมีย 11 เดือน แม่เสือไฟแอฟริกาจะมีช่วงเว้นระยะเวลาตั้งท้องกับการให้กำเนิดลูกประมาณ 75 วัน
มีอายุเต็มที่ในที่เลี้ยง 12 ปี แต่วงจรชีวิตและอายุขัยในธรรมชาติยังไม่เป็นที่ทราบโดยแน่ชัด
มนุษย์มดมหากาฬ

มนุษย์มดมหากาฬ  เป็นภาพยนตร์ซุปเปอร์ฮีโร่อเมริกัน ในปี ค.ศ. 2015 ที่สร้างจากหนังสือการ์ตูนของมาร์เวลเรื่อง "แอนต์-แมน" สร้างโดย มาร์เวล สตูดิโอส์ ภาพยนตร์เข้าฉายในสหรัฐอเมริกา วันที่ 17 กรกฎาคม ค.ศ. 2015 และเข้าฉายในประเทศไทยในวันที่ 16 กรกฎาคม ปีเดียวกัน
เรื่องย่อ.
ปี ค.ศ. 1989 แฮงก์ พิม นักวิทยาศาสตร์ ลาออกจากหน่วย S.H.I.E.L.D. หลังพบว่ามีความพยายามในการเลียนแบบเทคโนโลยี "แอนต์-แมน" ที่เขาสร้างขึ้น แฮงก์รู้สึกว่าเทคโนโลยีนี้เป็นอันตรายและตั้งใจจะเก็บซ่อนไว้
ยุคปัจจุบัน โฮป แวน ไดน์ ลูกสาวของแฮงก์และดาร์เรน ครอส อดีตลูกศิษย์ของแฮงก์บีบให้แฮงก์ออกจากบริษัทของตัวเอง ครอสใกล้จะพัฒนาเทคโนโลยี "เยลโลว์แจ็คเก็ต" ซึ่งเหมือนกับแฮงก์ได้สำเร็จ ซึ่งทำให้แฮงก์เป็นกังวลอย่างมาก
หลังถูกปล่อยตัวออกจากเรือนจำ สก็อตต์ แลงค์ย้ายมาอยู่กับอดีตเพื่อนในเรือนจำ ลูอิส แลงค์ไปเยี่ยมแคสซี ลูกสาว โดยที่อดีตภรรยา แม็กกีและคู่หมั้น แพ็กซ์ตันไม่ต้อนรับ เนื่องจากแลงค์ไม่เลี้ยงดูลูกสาวเพราะไม่มีงานทำ แลงค์จึงยอมร่วมมือกับลูอิสและเพื่อน เดฟและเคิร์ท เข้าปล้นบ้านหลังหนึ่ง แลงค์เปิดตู้นิรภัยและพบชุด ๆ หนึ่งซึ่งเขานำกลับมาด้วย เมื่อลองสวมชุด แลงค์ลองกดปุ่มทำให้ชุดย่อส่วนลงจนขนาดเท่าแมลง ด้วยความตระหนก แลงค์รีบนำชุดไปคืนที่บ้านหลังเดิม แต่ถูกตำรวจจับ ต่อมาแฮงก์ เจ้าของบ้านหลังนั้นมาเยี่ยมแลงค์และแอบนำชุดให้แลงค์ใส่หนีออกมา
แฮงก์ ผู้ซึ่งเป็นคนต้นคิดให้แลงค์เข้าไปขโมยชุด ต้องการให้แลงค์เป็นแอนต์-แมนคนใหม่เพื่อเข้าไปขโมยชุดเยลโลว์แจ็คเก็ตของครอส โฮปซึ่งรู้เจตนาที่แท้จริงของครอสยอมช่วยแฮงก์ฝึกทักษะต่าง ๆ ให้แลงค์ ต่อมาแลงค์พบว่าความสัมพันธ์ที่ห่างเหินระหว่างแฮงก์กับโฮปมาจากการที่เจเน็ท หรือ วอสพ์ ภรรยาของแฮงก์และแม่ของโฮป หายไปในมิติควอนตัมหลังพยายามปลดมิสไซล์ของโซเวียต แฮงก์จึงเตือนแลงค์ว่าห้ามปรับปรุงชุดโดยเด็ดขาด แฮงก์และโฮปส่งแลงค์ไปโจรกรรมอุปกรณ์ที่จำเป็นที่สำนักงานใหญ่ของอเวนเจอร์ส แลงค์สู้กับแซม วิลสัน (ฟอลคอน) ก่อนจะหนีไปได้
ครอสพัฒนาชุดเยลโลว์แจ็คเก็ตได้สำเร็จและเตรียมเปิดตัวที่บริษัทของแฮงก์ แลงค์และลูกทีมจึงลอบเข้าไปในงานเปิดตัว พวกเขาทำลายเซิร์ฟเวอร์และติดตั้งระเบิด แต่ถูกครอสจับได้พร้อมกับแฮงก์และโฮป ครอสเปิดเผยว่าตนพัฒนาชุดเยลโลว์แจ็คเก็ตเพื่อนำไปขายให้กลุ่มไฮดร้า แลงค์หนีออกมาได้และร่วมกับแฮงก์และโฮปสู้กับคนของไฮดร้า ก่อนจะไล่ตามครอสที่หลบหนีไปพร้อมกับชุดเยลโลว์แจ็คเก็ต ด้านแฮงก์ที่ถูกยิงบาดเจ็บและโฮปขยายพวงกุญแจรถถังและใช้หนีออกจากตึกบริษัทก่อนระเบิดจะทำงาน
ครอสสวมชุดเยลโลว์แจ็คเก็ตและสู้กับแลงค์ ก่อนจะจับแคสซีและแพ็กซ์ตันเป็นตัวประกัน แลงค์จึงต้องใช้วิธีย่อส่วนตัวเองลงไปเรื่อย ๆ เพื่อเจาะเข้าชุดของครอสและทำลายวงจรภายใน ทำให้ครอสถูกย่อส่วนจนตาย แลงค์ถูกย่อส่วนลงไปเรื่อย ๆ จนติดอยู่ในมิติควอนตัม ก่อนจะปรับปรุงชุดและกลับมาเป็นปกติ เมื่อเห็นวีรกรรมของแลงค์ แพ็กซ์ตันจึงช่วยให้แลงค์พ้นคดี ด้านแฮงก์ซึ่งรู้ว่าแลงค์หนีออกมาจากมิติควอนตัมได้ คิดว่าเจเน็ทน่าจะยังมีชีวิตอยู่ ในตอนจบ ลูอิสบอกแลงค์ว่ามีคนตามหาตัวแลงค์อยู่
ก่อนภาพยนตร์จะจบ แฮงก์พาโฮปไปดูชุดต้นแบบของ "วอสพ์" ในฉากหลังเครดิต วิลสันและสตีฟ โรเจอส์ (กัปตันอเมริกา) ช่วยบัคกี้ แต่ติดต่อกับโทนี่ สตาร์กไม่ได้เพราะติดเรื่อง "กฎหมายลงทะเบียน" วิลสันจึงบอกว่าเขารู้ว่าใครจะช่วยได้